Atzerriko unibertsitatetan euskara edo euskal kultura irakasle izateko ikastaroa urrian hasiko da | Etxepare Euskal Institutua\nEtxepare Euskal Institutuak eta Euskal Herriko Unibertsitatearen Euskararen eta Etengabeko Prestakuntzaren arloko Errektoreordetzak lankidetzan antolatu dute, beste behin, atzerriko goi-mailako zentroetan euskara irakasteko irakurleei bideratutako prestakuntza ikastaroa. 2021eko urriaren 1etik azaroaren 27ra burutuko da ostiral eta larunbatetan, Gasteizko UPV/EHUren campusean. Aurtengoan, ikastaroko saio batzuk modu presentzialean emango dira eta beste batzuk telematikoan.\nGiza eta Gizarte Zientzietako goi-mailako graduatuei eta lizentziadunei bideratutako ikastaro honen helburua da euskara atzerriko hizkuntza gisa irakasten duten irakasle edo irakurleen prestakuntza osatzea, edo Institutuarekin dituzten lankidetzen bidetik, gisa horretako lanpostuak bete nahi dituzten lizentziadun edo graduatuak prestatzea lan horretarako.\nBi erakundeon artean sinatu den lankidetza-hitzarmenari esker, prestakuntza hori proposamen zehatzen bidez gauzatu ahal izango da. Prestakuntza ikastaroa hainbat gairen ingurukoa izango da, hizkuntza, didaktika, metodologia nahiz kultura ardatz hartuta.\nMatrikula on-line egin ahal izango da abuztuaren 16tik irailaren 15era (biak barne). Irailaren 20an onartu eta baztertuen zerrenda argitaratuko da, finkatutako lehentasunen arabera antolatuta. Onartutakoek irailaren 20tik 23ra arteko epea izango dute matrikulazioa egiteko.\nIkastaroaren programazio osoa kontsultagarri dago sarean.


Ingeniaritza FakultateaNor gara ?\nDeustuko Unibertsitateko Ingeniaritza Fakultateak 40 urte baino gehiago daramatza profesional arrakastatsuak prestatzen ingeniaritzaren hainbat arlotan, hala nola informatikan, elektronikan, automatikan, telekomunikazioetan edo industria antolaketan. Orain arte, Deustuko 9.000 ingeniari baino gehiago sartu dira mundu osoko enpresa eta erakundeetan.\n2009/2010 ikasturtean ingeniaritzako graduak ezarri genituen, gure eskaintza Goi Mailako Hezkuntzaren Europako Esparru berriaren esparrura («Boloniako prozesua») eta industriak eskatzen dituen lanbide profiletara egokitzearen ondorioz.\nGure fakultateko prestakuntzaren oinarrietako bat ikerketa eta garapen teknologikoa da, eta Deustotech Fakultateari lotutako ikerketa-zentroaren bidez gauzatzen da. Ikerketa proiektuei esker, gure irakasleek maila zientifiko eta teknologiko gorenean iraun dezakete, eta, aldi berean, espezializazio arloetan laguntzeko eta ikerketa eta berrikuntza teknologikoko prozesuetan hasteko aukera dute ikasleek.\nGaitasunetan oinarritutako prestakuntza Ikasleen berrikuntza, sormen eta ekintzailetzako trebetasunak sendotu nahi dituena. Bizitzan zeharreko prestakuntza.\nGarapen teknologikoa lideratzeko\nIngeniaritza Fakultatean, Deustuko Unibertsitateko Proiektuaren balioak eta ingeniaritzan ezagutzak dituzten pertsonak prestatu nahi ditugu, egungo gizartean gertatzen ari den garapen teknologikoaren buru izateko.\nGure laborategien bikaintasunean eta ikasleentzako arreta pertsonalizatuko programa batean oinarritutako irakaskuntza sistema garatu dugu, ikaskuntza autonomo eta esanguratsuaren bidean laguntzeko, Deustuko Hezkuntza Ereduaren arabera.\nEra berean, ikerketaren bidez garapen zientifiko eta teknologikoan lagundu nahi dugu, etorkizuneko gizartearen aurrerapena bultzatzeko.\nPrestakuntza praktikoa eta dinamikoa\nLanbide munduari estuki lotutako irakasle taldea\nLanbide-munduari estuki lotutako irakasle-taldea dugu. Fakultateko irakasleen % 30 baino gehiagok enpresako lanarekin uztartzen du bere irakaskuntza jarduera, eta ingeniaritzako ikasgaien ikuspegi profesionala eta aplikatua ematen die bere eskolei.\nDeustotech: institutu teknologikoa\nDeustoTech, Deustuko Unibertsitateko teknologiako transferentzia eta ikerketarako zentroa da, Ingeniaritza Fakultateari lotua. Hemen, errendimendu akademiko handieneko ikasleek aukera dute enpresa proiektu errealetan parte hartzeko, ordaindutako beken bidez.\nDeusto Moto Team-a (DMT) Ingeniaritza Fakultateko titulazio guztietako ikasleek osatzen dute, eta hainbat irakasleren laguntza du. Taldeak, ikasturtean zehar, motozikleta elektrikoa (DMT) eraikitzen lan egiten du.\nUnibertsitate enpresa geletan, gure ikasleek inguruan erreferente diren enpresen bekak jasotzen dituzte. Irakasleekin eta enpresako profesionalekin batera lan eginez, proiektu pilotuak garatzen dituzte eta azken teknologiak esperimentatzen dituzte, gerora.\nGure helburua da zuk zeure buruari jartzen dizkiozun helmugak lortzea eta unibertsitateko ikastaldiari probetxurik handiena ateratzea. Deustun oso metodologia praktiko, dinamiko eta parte hartzailearen alde egiten dugu, goi mailako ezagutza praktikoak bermatzeko, ezinbestekoak baitira lanbideko garapenerako.\nDeusto Motor Team-en partaide izatea aukera handia da hainbat ingeniaritza hurbiletik ezagutzeko eta teoria praktikan jartzeko.\nDeusto Motor TeamGorka Gea


Peter Blake britainiarraren lanak ikusgai Bilboko Arte Eder Museoan - bizkaie.biz\nPeter Blake (Dartfordt, Erresuma Batua, 1932) Pop Art britainiarraren ordezkari nagusienetarikoaren lanak Bilboko Arte Eder Museoan egongo dira ikusgai bagilaren 22ra arte.\nErakusketea 100 bat lanek osotzen dabe, bilduma pribaduetatik zein beste museo batzuetatik hartutakoak. Tartean, Erresuma Batutik, Italiatik, Frantziatik, Alemaniatik edo Japoniatik ekarritako lanak dagoz. Artisteak herri kulturea islatzen dau, zinea, musikea, publizidadea... erabilten ditu inspirazino-iturri moduan.\nBeatles taldearen 'Sergeant Peppers Lonely Club Band' diskoko azala egin ebanetik, 1967. urtean, mundu osoan ezagun bihurtu zan Blake. Halanda be, horrek ospea ekarri arren, alde negatiboa be badaukala autortu dau artisteak: 'askok uste dau hori baino ez dodala egin'.\nArtisteak 75 urte ditu eta lanbidea ixteko asmoa izan dauen arren, azken bolada honetan lan eta lan ibili dala autortu dau.


how to use female viagra in hindi viagra lasting more than 4 hours kamagra 100mg jelly cialis generico precio peru does cenforce 200 work vigora 100 red tablets side effects in hindi can you mix viagra with alcohol how much does a viagra pill cost\nHome / Ricambi / Ricambi Habitek / Motoriduttori\nMotore coclea Envirofire cod. 50-1024\nMotore coclea Envirofire cod. EF-001\nMotoriduttore 1 RPM Habitek cod. 0215\nMotoriduttore 1.5 RPM albero 8,5 Habitek cod. 0217\nMotoriduttore 2 RPM albero 8.5 Habitek cod. 0152\nMotoriduttore 2 RPM albero 8.5 Habitek cod. 0218\nMotoriduttore 2 RPM con encoder Habitek cod. 0204\nMotoriduttore 2.5 RPM albero 8.5 Habitek cod. 0219\nMotoriduttore 2.5 RPM albero 9.5 Habitek cod. 0211\nMotoriduttore 3 RPM con albero cavo Habitek cod. 0210


ARGENTINAKO BUELTEA — dantzan.eus\nHemen zaude: Hasiera › Komunitatea › Aurtzaka dantza taldea › ARGENTINAKO BUELTEA\nUrrun xamar geratu zaigu dagoeneko joan den abuztuan argentinar lurraldean egin genuen jira, baina zorrak zor, hurrengo lerrootan saiatuko gara zertzelada batzuk behinipein eskaintzen.\nUztailaren azkenaldean abiatu ginen 30 lagunez osatutako taldea eta han elkartu zitzaigun 31garrena: ataundar jatorria duen Bahía Blancako Manu Irastorza adiskide maitagarri eta dantzari bikaina. Bere aita Horacio eta anaia Nacho ere, gurekin izan ziren bidaiaren zenbait unetan, beti laguntzeko prest, eta gure egonaldia ahal bezainbat goxatzeko eginahal nekaezinean.\nBi aste egin genituen herrialde zabal bezain eder hartan, 3.000 km inguru errepidez eta gehiago airez, lau dantza-saio nagusi, beste hainbat dantza-ikastaro eta tailer, baita bestelako ekitaldiak ere (harrera, desfile, erromeria, meza) eta hiru eguneko “oporralditxoa” tarteko, Iguazuko ur-salto ikusgarriak ere gozatu ahal izan genituen. Dena estu denboran, trinko ekintzetan, zoragarri bizipenetan.\nChivilcoy, txiki bezain bixi\nGure lehen jopuntua, Buenos Aires erraldoitik “hurbil” (180 km) dagoen hiri “txiki” (70.000 biztanle) hau izan zen. Oraindik ere bere hastapenetan dagoen Euskal Etxe inauguratu gabeko hau, dagoeneko urte asko dauzkan euskal “elkarte gastronomiko” baten babesean jaioa da. Egoera honetan, eta beraien esanetan, sekulako bultzada suposatu omen zuten gure bisitak eta gure ekitaldiek.\nEzin deskribatu, bertako kultura arduradun den Nelba-ren dinamismo, ezagutza eta antolaketa-gaitasun mugagabea. Emakume honen eskutik burutu genituen prentsaurrekoa, inguru hurbil eta urruneko 14 Euskal Etxeetako 80 dantza-maisu eta dantzarientzako dantza-tailerra, eta gure Goierriko Dantzen Ikuskizuna. Dena egun bakar batean eta hegaldiko lorratzak kentzen hasteko betarik hartu gabe.\nHurrengo goizean, gainera, lo-ordu gutxi tarteko, harrera ofiziala egin ziguten Udalean, eta Euskal Herriko garai bateko dantza-tradizio jatorrenaren pare, Udaletxetik Elizarainoko ezpata-dantzari konpainia serio eta dotorea osatu genuen, Kolektibitateen Meza Nagusiari Jaunaren aurreko ezpata-dantza batez hasera emanez. Zeremonia “borobildu” genuen, bertako hainbat adinekoei gogoaren zirrikituetatik malkoak atera arazi zizkien “Aita gurea” kantatu genuenean! Ezin jakin zer gertatu zen harrigarriagoa: kantuaren kalitate-emaitza ona, ala gutako batzu-batzuk eginkizun horretan ikustea, alajaina!\nMeza ondoren, dantza ekitaldi labur bat eskaini genuen eliza aurrean, eguzki goxo eta eskerroneko ikusle saldo baten txalopean.\nRosario, historia eta handitasuna\nHiri eta Euskal Etxe txiki-xume batetik, Hiri eta Euskal Etxe handi-historiaz betera egin genuen salto. Rosariok milioi inguru biztanle izango omen ditu dagoeneko, eta bertako Euskal Etxeak, ia 100 urteko Historiaz gainera, ekintza ajenda oso trinko eta aberatsa du. Bertakoek egindako harrera adeitsuak erakutsi zigun badutela ohitura eta eskarmentua euskal jatorriko jendea usu hartzen. Patxada eta oso modu onak adierazi zizkiguten. Hirian ongi kokatutako eta antolatutako Euskal Etxean ezinobe artatu gintuzten.\nEuskal Kulturaren Aste barruan, Teatro Boadway Antzokian eskaini genuen emanaldia, eta baita hainbat laudorio jaso ere, orain arte ezagutzen zuten euskal dantzen ikuskizunetatik desberdina edo “ezezaguna” behintzat, egin zitzaielako. Esan beharra dago, gure aldetik, aurreko hilabeteetan burututako prestaketa-lanak ez zirela alferrikakoak gertatu, eta oraingo honetan ikuskizuna nolabaiteko heldutasunera iritsitzat jo genezakeela. Oso pozgarria geure baitarako.\nResistencia, El Chaco-ko bitxia\nHurrengo etapa, ifarralderantz, autobus erosoan km asko egin ondoren El Chaco eskualdeko hiribururainokoa izan zen. Resistencia-n topatu genuen jada giro tropikalagoa, hozbero epelagoa, aire hegoamerikarragoa beharbada. Gure oso gustokoa gertatu zen behintzat. Eta horrexegatik otu zitzaigun bitxiagoa bertako euskaldunen giroa eta martxa. Hemen ez dute Euskal Etxerik, fisikoki, ezta beharrik ere, euskal izaera, kontzientzia eta ekimena puri-purian eta gogotsu mantendu eta bultzatzeko. Bai Joseba Cristian bertako Lehendakaria, bai Maria Rosa dantza-arduraduna, zein baino zein ipurtarinagoak otu zitzaizkigun beren alorretan, eta burubelarri lan egiten dute norabide horretan.\nErabatekoa izan zen eskaini ziguten arreta eta horren emaitza izan zen bertako Guido Miranda Antzoki moderno bezain ederrean dantza egiteko izan genuen aukera paregabea. Hiri honetan, harreman eta elkarlan handia dute herrialde desberdinetako kolektibitateek, eta bide horretatik iritsi zitzaizkigun hainbat zoriontze, dela ukrainiar, dela italiar eta abarrenak.\nResistencia hirian dantza egin duen lehen euskal dantza taldea izan omen gara. Aipagarria eta esanguratsua ere bada, gure bisitaldi eta emanaldia interes kulturalekoak izendatuak izan zirela, Probintziako bai Diputatu-Kamararen bai Gobernuaren aldetik.\nIguazu, atseden jauzia\nHemengoak isil antzean gordeko ditugu. Bakarrik esan, urjauziak lehorte garaian egoteak ez zigula pena handiegirik sortu. Gure arteko harreman alaiak, caipirinhek eta samba ikastaroek zipriztindutako atsedenaldia ongi merezia gertatu zitzaigun.\nBahía Blanca, neguan beroa\nBahía Blanca izan genuen bidaiaren antolaketaren abiapuntu eta bertan eman genion merezi zuen azkena. Iguazuko eguzkitatik hegoaldeko negu hotzera jaitsi baginen ere, bertakoen harrera beroak erabat ahantzarazi zigun uda epelaren falta.\nHemengo dantza emanaldiaren planteamendua ere desberdina izan zen. Bertako “Beti Aurrera” taldeak eta guk buruz-buru dantzatu genuen, bakoitzak bereak alde batetik, baina baita bien artean osatutako sokadantza, erromeria eta Bizkaiko dantzen erakusgarri bat ere. Oso ekitaldi atsegin eta entretenigarria atera zen historia handiko “Teatro Municipal” dotorean.\nEz ziren faltatu hemen ere, afari, kantu-saio, erromeri eta parrandak. Gero komeriak, agur esateko orduan, zenbat malko, zenbat mezu, zenbat oroimin...\nGoierriko dantzak Ameriketan\nBidaialdia prestatzeko orduan, eraman behar genuen dantzen errepertorioa osatzeko ez genuen zalantza handirik izan. Geure txikitasunetik abiatuta, azken bizpahiru urte hauetan landu dugun Goierriko dantzen multzoa iruditu zitzaigun, aukera honetarako ere, baliabiderik egokiena. Batetik, Argentinar euskaldunak, orokorrean, euskal dantzen inguruan duten ibilbide eta ezagutza ez delako hutsaren hurrengoa, eta ohiko euskal dantzen erakustaldi baten bidez, gauza handirik ez geniela aportatuko pentsatu genuelako. Eta bestetik, gure aldetik alor landuena eta erakusteko duinena hori zelakoan.\nBete-betean asmatu genuen hautu honekin. Partikulartasuna txiroegia izan ote zitekeenaren beldurra, berehala uxatu ahal izan genuen, eta horretxek balio izan zuen hainbat goraipamen eta zoriontze jasotzeko, ez bakarrik euskal-giroko ikusleen aldetik, baizik eta baita beste jatorri batzuetako kolektibitate eta mundu artistiko konbentzionaleko hainbat aditurengatik ere.\nIrailak 2, GOIERRIKO Ordizian berriz ere\nAmeriketatik etorri berriak, Ordiziako Euskal Jaietan genuen zita, orain bi urte GOIERRIKO-ren aurre-estreinaldia egin genuen plaza berean. Oraingo honetan, Goierriko dantzen emanaldia bere osotasunean eskaini ahal izan genien ordiziarrei. Uda guztiko errodajea eta bertan geratu zirenen freskotasuna batu genituen gure ustez emaitza polita eskaini zuen saioan.\nBide batez, urte osoan gure adiskide zintzo eta bikaina gertatu den Patxi Kerns eusko-amerikar-"goierritarrari" agur esateko balio izan zigun. Trebeziaz dantzatu zitzaigun oraingo honetan ere, eta eskerrik beroenak eman beharrean gaude: ondo ibili, nonahi zabiltzala ere, eta nahi duzun arte, Patxi!!!\nBidaiaren eta emanaldien argazki gehiago ikusteko:\nJarraipen zehatza egin ziguten ere:\nDesdeluego, batzuk ez zarete Euskal Herrian ixtant batez ere gelditzen, beti han eta hemen! Hungarian egon ginenetik ez zarete geldirik egon! Izugarri argazki polittak Argentinakoak. Berriz ere elkarrekin bidaiatu beharko genuen, edo bederen afaltzeko elkartu! Ez dezagun harremana gal (nahiz eta nik bat edo beste Gasteizen ostegun gauetan topatzen dudan...)\nIzan izugarri ongi eta ikusarte!\nEderra kronika, baina irakurtzen pasatutako inbidia erabat kotxinoa! Argentinara eramandako errepertorioaren aukeraketa erabat egokia iruditzen zait. Makaleko zortea izan dute euskal-argentinarrek, Euskal Herrian bertan apenas ezagutzen dugun ekarpen bat gozatzeko aukera izan baitute.\nZorionak eta eutsi goiari Aurtzaka!\ngoierritar + dantzari\nkronikak eragindako inbidiaz gain, lotsaz akatzen ari naiz oraindik ez baitut Goierriko dantzen emanaldi hori behin ere ikusi. Beste emanaldirik egiteko asmorik bai?\nMomentu honetan ez daukagu ezer zehaztuta, baina Goierrialdeko pare bat Udalek gutxienez agertu dute interesa eta hitzartze bidean gaude.\nSaiatuko gara jakinarazten eta ia elkar ikusteko aukera sortzen zaigun.\nEskerrik asko, Oier.\nEgia esan, erabat justifikatua duk kotxinokeria kasu honetan. Oso bizipen polita izan duk eta primeran pasa genian.\nChaco aldean hiretzako eskumuinik ere bazegoan. Ondo izan eta segi holaxe zuek ere, pixkor pixkor.\nZure ia-ia gukin etortzekotan egon ziñen ta azkenen ez dakit non sartu ziñen. Afarin idea apuntatuta geatzen da ta eozein lekuta juten geanen, badakizu gukin etortzeko aukera badezula. Ondo segi.


Irungo bidegorrien gainean gazteek duten iritzia jaso du EGIk : Bidasoko Hitza\nInkesta bat egin dute gazteekin, eta honako ideiak jaso dituzte: bidegorrien sare orokor baten beharra, bizikleta elektrikoak alokatzeko sistema bat martxan jartzea eta bizikletaren kultura sustatzearen garrantzia.\nHerritarrak dagoeneko hasi dira bidegorri berria erabiltzen.\nIrungo EGI gazte taldea kezkati agertu da hiriko bidegorrien egoerarekin. Horregatik urria eta azaroa bitartean zenbait inkesta egin dituzte gazte irundarrekin, mugikortasunaren plangintzaren beharrak eta akatsak identifikatzeko.\nBada, inkesta horren emaitzak dagoeneko aurkeztu dituzte gazteek. Hiru ideietan laburbildu daitekeela esan dute: bidegorrien sare orokor baten beharra, bizikleta elektrikoak alokatzeko sistema bat martxan jartzea eta bizikletaren kultura sustatzearen garrantzia.\nDatuei erreparatuta, inkestatuen %89,3ak uste du plan orokor baten beharra dagoela Irunen, «bidegorri sare oso bat diseinatzeko eta Irun, Hendaia eta Hondarribia lotzeko». «Irundarrek eguneroko bizitzan bizikleta erabili ahal izateko orain arte egiten ari diren bidegorrien zati motzek ez dute balio, inora ez daramatenek eta estatistikak puzteko baino balio ez dutenek», erantsi dute gazteek.\nEra berean, gehiengoak bizikleta elektrikoak alokatzeko sistema baten beharra nabarmendu dutela ondorioztatu dute inkestetatik, «bizikleta kopuru nahikoarekin eta alokairu postuekin, herritarrek sistema hori badagoela jakin ahal izan dezaten».\nAmaitzeko, %92,9ak uste du funtsezkoa dela haurren artean bizikletaren kultura sustatzea, eta horretarako ezinbestekoa dela egiten diren bidegorriak egituraz galtzadatik bereizita egotea. «Inork ez du imajinatzen Kolon pasealekuan umeak dituen familia bat bizikletan ibiltzen, eta udalak arazo honi eman dion erantzun bakarra galtzadan karratu gorri itzelak margotzea da. Irunen egunero bizikleta erabiltzen ez bada, ez da nahi ez dugulako, ezin dugulako da», erantsi dute EGIko kideek.\nHurrengo inkestan, Irungo etxebizitzaren egoeraz galdetuko diete gazte irundarrei.\nErlazionatutako edukiaEGI: «Irungo gazteria aktibatzeko unea iritsi zaigu»


Azkoitia eta Azpeitia lotu dituzte Ezkutuko Altxorrak egitasmoko bisita batean\nEzkutuko Altxorrak egitasmoa martxan da joan den martxoaz geroztik. Programaren helburua da eskualdeko ondarea ezagutzera ematea, “ezezagunak izan arren benetako altxorrak diren guneak” herritarrengana gerturatzea. Hain zuzen ere, helburu hori betetzeko, 57 bisita gidatu egingo dituzte Urola Erdian, Urola Garaian eta Debagoienan urtea amaitu bitartean. Hiru eskualdeak batzen dituen Ignaziotar Lurraldea turismo sustapenerako eta dinamizaziorako proiektuaren barruan antolatu dituzte bisitak.\nJoan den igandean, esaterako, Azkoitia eta Azpeitia lotu zituen Ezkutuko Altxorrak programaren barruan antolatutako bisita gidatu batek. Hain zuzen ere, Azkoitiko Balda eraikinetik abiatu eta Azpeitiko Soreasu auzora oinez egin zuten ibilbidea hainbat herritarrek. Izarraitz mendikatearen magaletik egin zuten ibilaldia, eta historia ezagutzeko nahiz paisaia ederrak ikusteko aukera izan zuten bertaratu zirenek, Juan Bautista Mendizabalek gidatuta.\nHona hemen bisita gidatuko irudi batzuk:\n(Argazkiak: Ignaziotar Lurraldea)\nAzkoitiaAzpeitiabisita gidatuaEzkutuko altxorrakIgnaziotar lurraldeaprograma


Wikiloc | GR5 / E2 - BÉLGICA Y HOLANDA - Gran Travesía de Bélgica. De Kalmthout a Diest, Genk, Maastricht, Spa y Burg-Reuland Ibilbidea Kalmthout, Flanders (Belgique)- GPS track\nMendi Ibilaldiak (Mendi Ibilaldiak Ibilbide onenak Belgika tik → Flanders → Kalmthout )\n27.368 629 10518\nIraupena 11 egun 8 ordu 50 minutu\nKalmthout et rés.nat. - Val et Oli (Errepideko Txirrindularitza)\n6 - GR5 / E2 - BÉLGICA - De Kalmthout a Wuustwezel, Brecht, Canal Dessel-Turnhout, Abadía Westmalle y Schriekheide / Zoersel (Mendi Ibilaldiak)\nEssen Wildert. Rond het Stappersven. (Mendi Ibilaldiak)\nEssen, themawandeling turf. Nr 3: 'De Zoom en Hopmeer' (Mendi Ibilaldiak)\nIkusita 308 aldiz, jaitsita 13 aldiz\nNondik gertu: Kalmthout, Flanders (Belgique)\nPablo de Gárate 18-jun-2019\nPablo de Gárate 08-ene-2020


C.D. ADISKIDEAK-REN 30.URTEURRENA\nC.D. Adiskideak-ren 30.urteurrenean eta bere Presidentea Maruja Torres-en homenaldian bere eskaintza eta lanagatik, datorren igandean, ekainak 10, goizeko 11:30-etan, emakumezkoen partidu bat jokatuko da C.D. Adiskideak eta Bizkaiko 18azpiko Selekzioaren artean Montefuerteko futbol zelaian.\nDeialdia eransten da.\nConvocatoria Femenino Sub18 10-06-2018.pdf\n8005 erabiltzaile on-line


[IRAKURKETA/PRENTSAURREKOA] #FeministokPlanto – Euskal Herriko Greba Feminista\n26 otsaila, 2019 27 otsaila, 2019 grebafeminista\nHurrengo martxoaren 8an, Euskal Herriko eta munduko emakume, trans eta bollerek berriro egingo dugu planto. Bost ardatzetan oinarritutako greba feminista egingo dugu; zaintza greba, enplegu greba, pentsionisten greba, ikasleen greba eta kontsumo greba.\nEmakume* guztion greba da hau eta horregatik feminista guztiei dei egiten diegu Euskal Herriko herri, auzo eta eskualdeetako asanblada eta ekintzetan parte hartzera. Gainera, emakume, trans eta bollera guztiei dei egiten diegu datorren martxoaren 8an mobilizazioetan parte hartzera. Kaleak berriro ere era masibo, alai eta aldarrikatzailean hartuko ditugu. Zutik dagoen Euskal Herriko emakumeak* ikusiko ditugu beste eredu politiko, ekonomiko eta sozial baten alde oihu eginez.\nMartxoaren 8ko deialdi nagusiak eguerdiko 12.00etan eta arratsaldeko 19.00etan izango dira. Jarraian hiriburuetako deialdiak esango ditugu, baina herri eta eskualdeetan hamaika ekintza eta mobilizazio izango dira:\nDonostian, goizeko 12.00etan Boulevardean eta arratsaldeko 19.00etan Antiguoko tuneletik manifestazioa.\nIruñean, 12.00etan Gaztelu plazan eta 19.00etan Golem zinemetatik manifestazioa.\nGasteizen, 12.00etan Plaza Berrian eta 19.00etan Iparralde Zentro Zibikotik manifestazioa.\nBaionan, 12.00etan merkatu plazan eta 19.00etan Errepublika plazatik manifestazioa.\nBilbon, goizeko 12.30etan Jesusen Bihotzean eta 19.00etan Jesusen Bihotzetik ere manifestazioa.\nGreba feminista honetan, emakume* anitzok lurzoru komun batean sustraituriko borroka artikulatu dugu. Oinarri ideologiko eta helburu politiko konpartitu batzuk dituen lurzorua: feminismo antikapitalista-antikolonialista eta heteroarauaren kontrakoa. Grebaren eraikuntzarako 50 herri baino gehiagotan asanbladak antolatu dira eta errealitate lokalei egokien erantzuten dion markoa sortzeko deszentralizazioa lehenetsi da. Zentzu honetan, grebaren antolakuntzak eta sorturiko sareak martxoaren 9tik aurrera ehuntzen jarraitu nahi dugun eraldaketarako oinarria jarri dute.\nEraikuntza prozesu honetan oso garrantzitsuak izan dira emakume* anitzekin sorturiko aliantza estrategikoak: pentsionistak, etxeko langileak, emakume* baserritarrak, emakume* migranteak, kolektibo antiarrazistak, errefuxiatuen aldeko herrien besarkada mugimendua, ikasle eta gazte kolektiboak, aniztasun funtzionala duten emakumeen* kolektiboak, emakume* preso politikoak, eta nola ez euskal gehiengo sindikalaren ezinbesteko kolaborazioa. Denak izan gara beharrezko greba feministak aurrera egin dezan.\nAurreko martxoaren 8an historia egin genuen, hala ere, indarra daukagun arren, oraindik erailtzen gaituzte, esplotatu eta kriminalizatu. Horregatik instituzio publikoen benetako inplikazioa eskatzen dugu. Politika feminista ausartak nahi ditugu, aurrekontu publiko nahiko eta errealekin.\nGuztia aldatzera etorri gara, eta eraldaketa hau definitzen hasteko 28 aldarrikapen konkretu xedatu ditugu. Jarraian horietako batzuk:\nBizitza sostengatzeko ardura kolektiboa eskatzen dugu, gure jendartean, bizitza batzuk beste batzuk baino balio handiagoa daukatelako.\nAusteritateak zaintzen krisia sakondu duen garaiotan, zaintzaren berrantolaketa soziala aldarrikatzen dugu, politika publikoen zeharkako ardatza izan dadila, pertsonen zaintza ez dadila zapaldutakoon eskubideen bizkar geratu. Emakumeok* planto egiten badugu, dena gelditzen da.\nPaktu sozial berri bat eskatzen dugu, herritartasun eredu inklusibo bati ateak irekiko dizkion ituna. Eta, aldi berean ari gara borrokatzen lanaren esplotazioa, kapazitismoa, arrazakeria eta sexu-generoaren arteko bereizkeria gainditzeko agenda garatzeko. Gure lurraldeetan eta gorputzetan burujabe izateko. Lana eta aberastasuna modu justuan birbanatzeko. Bazterreko subjektuok, gure aurkako biolentziarik gabe, aske izan ahal izateko.\nBIZITZA PREKARIORIK EZ!\nEnplegu duina emakumeontzat*! Prekarietateari ez! Inposatutako jardunaldi partzialik ez, soldata arrakalarekin bukatzeko neurri eraginkorrak, behin-behinekotasunarekin bukatzea, pribatizaziorik ez eta azpikontraten errebertsioa!\nEtxeko enplegua balioa, aberastasuna eta ongizate soziala sortzen duen jarduera ekonomiko gisa aitortzea.\nBarne etxeko langilearen figura desagertzea. Lan baldintza onartezinak eta salbuespenezkoak direlako.\nPentsio duinak emakumeontzat*. Gutxienez 1080€ko pentsioa.\nZaintzarako eta menpekotasunari arreta emateko berezko sistema publikoa: zerbitzu sozial, publiko, doako eta unibertsalak.\nEmakume* baserritarren estatutua garatu, baliabidez hornitu eta betearazi.\nINDARKERIA MATXISTARIK ETA HETEROARAURIK GABEKO BIZITZA ANITZAK!\nInjustizia patriarkalari ez! Emakumeak* berbiktimizatzen dituen prozedura judizialekin amaitu.\nGenero indarkeriaren legea zabaldu, bikote harremanaz gaindi gertatzen diren indarkeria matxista eta LGTBIQ+ fobiaren askotariko adierazpenak barnean hartzeko.\nIndarkeria matxista egoerei aurre egiteko baliabide publiko integral eta eraginkorrak bermatu.\nPrebentziorako eta emakumeon* ahalduntzerako baliabideak eskaini.\nAniztasun funtzionala dugun emakumeon* errealitate espezifikoa bistaratu eta horri erantzuteko baliabideak eman.\nFamilia nuklearrean oinarritzen ez diren antolaketak aintzat hartzea zerga sistema, pentsioak edota ordaindutako baimenak ezartzean.\nARRAZAKERIARIK ETA GERRARIK GABEKO BIZITZAK! KOLONIALISMOAREN AURREAN GURE GORPUTZA, LURRALDEA ETA LURRA DEFENDA DITZAGUN!\nAtzerritartasun legea atzera bota.\nArrazakeriaren ondorioei aurre egiteko politikak garatu: horretarako, erroldatzea erraztu, osasun eta hezkuntza sistemarako sarbidea bultzatu, etxebizitza eskubidea eta prestazio sozialak bermatu, enplegu eta formazioan lagundu, ikasketa tituluak parekatu…\nEuropar Batasuneko migrazio politika genozidei ez. Mugak ireki eta CIE guztiak itxi.\nMerkataritza askeko nazioarteko itunik ez!\nEuskal Herrian, askotariko gatazkak zeharkatzen gaituzte, tartean “euskal gatazka” delakoak. Hori konpontzeko bidean, presoak Euskal Herrira ekartzea eskatzen dugu, baita emakume* presoek bizi duten isolamendu hirukoitzarekin amaitzea ere.\nLurra suntsitzen duten proiektu txikitzailerik ez! Erraustegia, fracking edota AHT bezalako proiektuak gelditu!\nAskotariko kolonizazio kultural prozesuen aurrean, Euskara erdigunera. Euskararen ofizialtasuna eta normalizazioa bilatzen duten politikak bultzatu.\nBukatzeko gogoratu nahi dugu greba feministaren inguruko informazio osagarri guztia, dossierra, egitarauak, sindikatuen eta alderdi politikoen parte hartzeko irizpideak, e.a hurrengo blogean daudela eskuragai: https://grebafeminista.wordpress.com/\nEuskal Herriko kaleetan elkartuko gara!\nBilbon, otsailaren 26an\n[ABESTIA] GASTEIZKO ABESBATZA FEMINISTA\n[LECTURA/RUEDA DE PRENSA] #Feministokplanto


galzori | Gaurko hitza\nMaite 8:35 am on 2012/08/20\tPermalink Reply\nTags: G ( 176 )\niz. Arriskua. Galzoria aldendu. • GALZORIAN. Galtzeko zorian. Galzorian zegoen hizkuntzari eutsi nahia. (Harluxet Hiztegi Entziklopedikoa)\n[arriskua] arrisku, perilostasun, peligro Heg., gaitzurre zah., peril zah., lanjer Ipar. g.e.\n[galtzeko zorian] galdu-gordean\nes peligro, riesgo\nfr danger, risque\nen risk, danger\nes en peligro; en vías de desaparición, en peligro de extinción\nfr en danger; en voie d’extinction\nen at risk, in danger\nport em perigo de extinção\nArgi dago, pentsatu dut, jendearen erosotasuna bihur daiteke orain guretzat ez-beharrezko arrisku, kalkulaezinezko galzori. [Lagun armatua, Raul Zelik / Edorta Matauko (Txalaparta, 2009)] (Ereduzko Prosa Dinamikoa)\nMunduan galzorian dauden milaka herri-identitateen sistema etnikoek edo nazionalek zertan eta zergatik huts egiten dute? [Abertzaleak eta euskara. Edo nazio euskaldunaren gainbehera, Joxe Manuel Odriozola (Elkar, 2008)] (Ereduzko Prosa Dinamikoa)


Demo Day BIND 4.0 2019. Hirugarren edizioko proiektuen jendaurreko aurkezpena. - SPRI\nGrupo SPRI » Demo Day BIND 4.0 2019. Hirugarren edizioko proiektuen jendaurreko aurkezpena.\nDemo Day BIND 4.0 2019. Hirugarren edizioko proiektuen jendaurreko aurkezpena.\nEuskalduna Jauregia, Avenida Abandoibarra, Bilbao\nBIND 4.0 industria adimenduneko proiektuen azeleragailu publiko-pribatuak ekitaldi honetan aurkeztuko ditu bere hirugarren edizioko emaitzak eta startup parte-hartzaileek eskuartean dituzten 4.0 Industriako proiektuen aurrerapenak.\nBIND 4.0 startup-en azeleragailu publiko-pribatuak Demo Day ekitaldia aprobetxatuko du ekimenaren sendotasuna eta garatutako proiektuen potentziala nabarmentzeko.\nJardunaldi hau aukera paregabea da:\nedizioan parte hartu duten startup-en proiektuak ezagutzeko.\nGeure burua janzteko startup-ek beren partner enpresekin garatu dituzten 4.0 Industriako aurrerapenekin.\nIkusgarritasuna emateko enpresa trakziogileek BIND 4.0. programan duten garrantziari.\nHarremanak egiteko balizko bezero industrialekin eta inbertitzaileekin.\nBIND 4.0 azelerazio-programa publiko-pribatuaren hirugarren edizioko emaitzak aurkezteko.\nBIND 4.0 programaren laugarren edizioa aurkezteko.\nLaburtuz, SPRI Taldeak hiru lurralde historikoetako BICen bidez kudeatzen duen Eusko Jaurlaritzaren programa honen Demo Day ekitaldia aukera paregabea da enpresa industrial, inbertitzaile profesional eta eragile teknologikoek startup-ak ezagutu ditzaten eta eurekin eta euren konponbide teknologikoekin elkarreragin dezaten.\nJack Vincent kazetari eta idazle, marketin eta salmentetako aditu, ekitaldi-gidari eta hitzaldi-emaileak aurkeztuko du jardunaldia\nIrekiera eta hasierako hitzaldia\nAlexander Arriola – SPRIko zuzendari nagusia\nProgramaren hirugarren edizioaren aurkezpena eta laburpena\nCIN ADVANCED + EASO enpresen aurkezpena eta elkarrizketa\nStartup-en pitching saioak areto paraleloetan\nBind 4.0 programaren 4. edizioaren eta Venture Club ekimenaren aurkezpena\nEusko Jaurlaritzako Ekonomiaren Garapena eta Azpiegituretako sailburu Arantxa Tapiaren hitzaldia\nEkonomiaren Garapena eta Azpiegituretako sailburua\nJardunaldiaren amaiera eta Demo gunera joateko gonbidapena Jack Vincent-en eskutik – Networking-a\nInvitación Demo Day_EU


Kattalin Miner eta Tessa Andonegi izango dira abenduko Bikografiak saioan : Irutxuloko Hitza\nDonostiako Bagera Euskaltzaleen Elkarteak abenduko egitaraua aurkeztu du, eta hainbat jarduera egingo dituzte, besteak beste, hilabeteroko Bikografiak saioa. Hain justu, hilaren 18an izango da abenduko saioa, eta Tessa Andonegi aktoreak eta Kattalin Miner idazle eta ekintzaile feministak hartuko dute parte. Maite Bidarte kazetariak gidatuko du saioa, eta Tobacco Days liburu dendan izango da; Bageraren Youtubeko kanalean ikusi ahal izango da 18:30etik aurrera, eta Hamaika Telebistan 22:00etan.\nBikografiak saioarekin itxiko dute abendua, baina beste bi jarduera egingo dituzte aurretik: Euskaraldia ondo bukatzeko, Internet bidezko Mintzodromoa egingo dute hilaren 5ean, eta ondoren, hilaren 17an, Dilili Parisen (Michel Ocelot, 2018) filma proiektatuko dute Bageraren Zineforumean. Antiguako Lugaritz Kultur Etxean izango da, 17:00etan.\nHorretaz gain, Disney Plus Euskaraz egitasmoa iragarri dute. Martxoan abiatutako Disney Plus ikus-entzunezkoen plataforma euskaraz jartzeko eta Disney ekoiztetxearen piezak Euskal Herriko zinema aretoetan euskaraz proiektatzeko egitasmoa da, eta abenduan zehar horren aldeko sinadura ematera animatu dituzte herritarrak. Bestalde, Bagerak gogorarazi du azaroaren 14an San Telmo Museoan egin zuten Euskararen diskurtsoak. Zaharrak berri? jardunaldietako bideoak ikusgai daudela.


Eguraldia. Gaur eta azken egunak: Porqueres - Resumen osteguna 28 - Taula - Meteorologiako Estatu Agentzia - AEMET. Espainiako Gobernua


IRINMODO (1307-2018): ANTZUOLAKO ITURRIAK (XX): ARRANDARIKO ITURRI BERRIA\nANTZUOLAKO ITURRIAK (XX): ARRANDARIKO ITURRI BERRIA\nZoritxarrez ohituta gaude iturriak desagertzen ikusten, ez, ordea, iturri berriak sortzen edo eraikitzen. Honetan albiste pozgarri bat dakargu, Arrandaritorre izeneko baserriaren atze aldeko etxebizitzaren aurrean iturri berri bat ipini duelako baserri honen jabea den Jose Joakinek.\nAZPIAN, EZKER ALDEAN, IKUS DAITEKE ITURRI BERRIAREN KOKAPENA\nBaserri guztia zaharberritu ondoren, iturri hau eraikitzeari ekin zion Jose Joakinek. Berez iturburutik baserriari datorkion ura aprobetxatuz, gai izango gara hemendik aurrera ura bertatik edateko. Hala ere, Jose Joakinek diosku hobe dela edaten hasi aurretik une batean iturria zabalik lagatzea, izan ere ez da asko erabiltzen eta ura epela ateratzen da.\nKontua ere bada, iturriak iturri, garai batean Korosora doan bideak ez duela aspalditik bezainbeste mendizalerik hartzen. Eta pena bat da, izan ere, Arrandari baserrietatik Korosora joateko aukera dago, eta bide batez orain sortu den iturri berri honetatik ura ere edateko.\nITURRI POLITA BEZAIN BITXIA DA ARRANDARITORREN DAUKAGUNA\nITURRI BERRIARI URA DARIXOLA ARRANDARITORREN\nFLYSH FORMAZIOAK ANTZUOLAN (II) : AIZPEKOLA-TRENBI...\nANTZUOLARRAK AMERIKETARA XIX. MENDEAN\nERRUKIZKO AMAREN PARROKIAREN ALDAREA (V). SAN ESTE...\nANTZUOLAKO ITURRIAK (XX): ARRANDARIKO ITURRI BERR...\nSAN BARTOLOME ERMITA NON BERRERAIKI (1669-1720-)


Donostia Zinemaldia :: Valley Uprising\nNick Rosen\t, Peter Mortimer\nYosemite bailarako eskalatzaileek irudikatu zuten kontrakultura amerikarrari buruzko istorio handia da, orain arte kontatu gabea. 50 urtez, Yosemiteko horma ikaragarrien aurrean, esploratzaile eta abenturazale askok materialismoa alde batera utzi, eta altueraren eta granitoaren arriskua eta adrenalina hobetsi zituzten. Yosemiteko pertsonaiek bizimodu erabat bohemioa egin zuten: beatnik alderrai gisa bizi, Parke Nazionaleko agintarien aurka borrokatu eta munduko igoera arriskutsuenetako buru izan ziren. Zuzia belaunaldiz belaunaldi igaro da, norgehiagoka, tragedia eta garaipenen artean, eskalatzeko arteak irudimenaren mugak gainditu dituen arte. Hauxe da istorio lotsagabe horren narrazio zoragarria: grabitate legearen eta lurraren legearen kontrako mende erdiko borrokarena.\nSender Films (AEB)\nPeter Mortimer / Nick Rosen / Zachary Barr\npeter@senderfilms.com / nick@senderfilms.com / zac@senderfilms.com\nBig Up Productions (AEB)


Iris da Nafarroako Berrikuntza Digitaleko Poloa. Haren helburua da babestea eta bizkortzea enpresen, ETEen eta autonomoen eraldaketa digitala, bai eta erraztea ere Nafarroako sektore publikoaren digitalizazioa.\nNafarroako digitalizazio leihatila bakarradenez, orientazioa eta aholkularitza eskaintzen ditu, baita enpresek eskura dituzten laguntza publikoen bilduma bat ere, prozesu horri ekiteko. Esperimentaziorako balio erantsi handiko zerbitzuak emateaz gain, prestakuntzarako, azpiegitura teknologikoetarako, eta parte hartzeko eta lankidetzan aritzeko sarbidea eskaintzen du, nazioan eta Europan Berrikuntza Digitaleko Poloen Europako Sareko beste erakunde batzuekin.\nZeinek osatzen du\nNafarroako Gobernuak sustatzen du IRIS, eta ADItech-ek koordinatzen. Horretaz gain, bertan parte hartzen dute eta laguntzen Nafarroako berrikuntza ekosistemako erakunde publiko eta pribatu garrantzitsuenek, eta eskualdeko sektore ekonomiko nagusiak hartzen ditu kontuan: automozioa eta mekatronika, nekazaritzako elikagaiak, energia, sormen-industriak, turismoa eta doitasunezko medikuntza pertsonalizatua.\nTeknologiaz eta ezagutzaz hornitzen duten erakundeak\nEskualdeko ekonomiaren garapenerako erakundeak\nEnpresa sektorea dinamizatzeko erakundeak\nIris EDIH aliantzak\nBALIZKO APLIKAZIO EREMUAK\nAkitania Berria -Euskadi -Nafarroa Euroregional European DIHs (DIHNAMIC, IRIS, BDIH) IA Osasuna eta fabrikazio aurreratua\nValentzia INNDROMEDA Robotika eta Big Data Osasuna eta fabrikazio aurreratua\nKantabria BDG Kantabria Superkonputazioa (HPC) eta NGS (sekuentziazioa) Osasuna\nGaztela eta Leon Cyberdih\nOsasuna eta fabrikazio aurreratua\nAkitania Berria EDIH DIHNAMIC IA, Big Data eta Robotika Osasuna eta fabrikazio aurreratua\nEmilia Romagna ER2Digit (Emilia Romagna) IA y HPC Osasuna eta fabrikazio aurreratua\nKarlsruhe EDIH Karlsruhe – Digital Hub applied AI/de:hub IA, Robotika eta Superkonputazioa (HPC) Osasuna, automozioa eta mekatronika, fabrikazio aurreratua\nNorth Brabant Smart Industry Hub South Netherlands IA, Robotika Fabrikazio aurreratua, sentsoreak eta materialak, digitalki konektatutako hornikuntza-kateak\n– am-LAB Digital Innovation Hub IA, Robotika eta Superkonputazioa (HPC) Osasuna, automozioa eta mekatronika, fabrikazio aurreratua\nMaribor EDIH DIHNAMIC Big Data eta IA Osasuna, fabrikazio aurreratua, energia berriztagarriak eta elikagaiak\nTampere SIX EDIH IA, Robotika, HPC Fabrikazio aurreratua eta fabrikazio iraunkorra industria zirkularra eta karbono neutrorako, garraio autonomorako makina adimendunak\nNafarroa, lurralde digitala\nNafarroa erreferentziazko eskualdea da eraldaketa digitaleko eta berrikuntzako zerbitzuetan, Big Data eta adimen artifiziala erabiliz, bai eremu publikoan, bai pribatuan, baita maila akademikoan ere.\nNafarroa lehen lerroan dago teknologian, zuntzaren garapen aurreratuari eta azpiegitura publikoen digitalizazioari esker, Osasunbidea-Nafarroako Osasun Zerbitzuan, konparaziora. Bereziki industrializatutako eskualdea denez (sektore horrek BPGaren % 30 inguru hartzen du), aukera du eraldaketa digitalerantz aurrera egiteko, eta bihurtzeko komunitate guztiz lehiakorra, iraunkorra eta berritzailea.\n2021-2027 etapan, Nafarroak S4 agenda garatuko du, eskualdeko ekonomia eraldatzeko agenda, zeinaren bidez bertako ekonomia izanen den iraunkorra, digitala eta lurraldearekin eta pertsonekin konprometitua.


Oftalmologia - Vikidia\nOftalmologoa, bere mikroskopio berezia erabiltzen.\nOftalmologia medikuntzaren atal edo adar bat da, pertsonek begietan dituzten arazoak aztertu, tratatu edo konpontzeko helburua duena. Oftalmologoa izateko medikuntza orokorra ikasi behar da unibertsitate batean, eta geroago, oftalmologia ikasi, hau da, ikusmena aztertzeaz arduratzen den medikuntza-adarra.\nOftalmologoak era askotako tresnak erabiltzen ditu begiak aztertzeko. Guztietan garrantzitsuena mikroskopio berezi bat da, begia handiago ikusteko balio duena; adibidez, begietako lesio txikiak ikusteko oso baliagarria da. Tresna honek lanpara bat dauka, oftalmologoak begia ongi ikusteko. Begi-niniak handiagotu behar baditu, begientzako tanta berezi batzuk erabiltzen ditu.\nOftalmologoak ikusmenean arazoren bat aurkitzen badizu, betaurrekoak behar dituzula esango dizu. Azterketa hau ikusmen arazoak ez dituzten pertsonei ere egiten zaie noizean behin, ikusmena kontrolatzeko.\nOftalmologoa begietako bestelako arazo eta gaixotasunez ere arduratzen da, ez bakarrik ikusmen-arazoez. Kasu hauetan, gainerako medikuek bezala, botikak errezetatzen dituzte gaixotasun horiek sendatzeko. Gaixotasuna larriagoa denean, operatzea beharrezkoa suerta daiteke, eta oftalmologoek ere ospitaletan egiten dituzte operazioak.


Saio eta testigantza: Euskararen genesiaz\nZu hemen zaude: Nobedadeak Euskara Saio Saio eta testigantza Euskararen genesiaz\nJuan Mari Lekuona - BertsoakZirkulu polarraren koadratura\nSaio eta Testigantza 217\nLan honen helburua euskararen jatorria ikertzen saiatzea zen. Lehenbiziko erronka, baina, nondik heldu gaiari zen, nondik hasi. Hondarrean, gaurko euskara izan zen abiapun- tua, zehazkiago, gaurko esaldiak. Horretarako, gramatika liburuak arakatuz, bereziki EGLU gramatika-liburuetan aztertzen diren esaldi motak, hizkuntza osoa aztarnategitzat hartzea izan zen lana garatzea ahalbideratu zuena.\nEdozein aztarnategitan bezala, hizkuntzarenean ere aztarnak geruzetan sedimentaturik agertzen dira; berezitasun batekin: esaldiak eta gramatika-osagarriak nahasirik daude sedimentu horietan. Esaldi bildumak geruzaz geruza induskatzerakoan, beraz, bazterketak egiteaz gain, kotak markatzea baitezpadakoa izan zen. Ondorioz, hizkuntza-egoera desberdinak, garaiak eta beste hainbat berri jaso eta aztertu ahal izan ziren, hainbat non, jatorriaren bilaketak hizkuntzaren genesian barnatzera bideratu baitzuen ikerketa.\nOndorioa liburu hau da. Bertan, J. M. Munarrizek ikerketa sakon eta harrigarriaren mailaz mailako prozesua eskaintzen du, euskararen barne-historia abiapuntuan, arkeologian erabili ohi denaren antzeko metodologiarekin garatua. Emaitza hizkuntzaren garabideari buruzko hipotesia da, euskararen genesiarena, alegia. Ekarpen ezinago berezia, beraz. Modu ulerterraz eta interesgarrian azaldua, ez bakarrik hizkuntz-adituentzat, euskararen garapenaz jakin-mina daukaten guztientzat baizik.\nAmalur Artola. Gara (2019ko martxoaren 17a)\n«Hitzak aldatuz joaten dira; aditzen antolaketa, ez»\nIker Tubia. Berria (2019ko apirilaren 4a)


Abandoko Batzokia -Restaurante - Batzoki de Abando\nTe damos la bienvenida a Abandoko Batzokia\nAbandoko Batzokia / Batzoki de Abando.\nAbandoko Batzokia Batzoki de Abando, a 3 minutos de la parada de metro de Moyua salida Ercilla/Guggenheim.\nNos encontramos en la calle Henao, junto al museo de Bellas Artes, a los pies de la torre Iberdrola y amparados por la sombra del Museo Guggenheim.\nTanto si te apetece tomar un café, acompañarlo de un pintxo, picar algo, disfrutar de un delicioso menú repleto de platos clásicos y vanguardistas, puedes visitar nuestro restaurante y serás atendido con la atención y profesionalidad que nos otorgan años de experiencia en el mundo de la hostelería.


70,000 pieza eta osagarri baino gehiago Euro4x4Parts - Www.turas. Tv\nNork TURAS | 19 daiteke, 2022 | Hogeita Bigarren Alea, mekanikoa | 0 |\nZure 4WD ibilgailua ekipatzeko, zaintzeko edo konpontzeko orduan, ez dago parekorik Euro4x4parts. Konpainiak piezen katalogo masiboa eskaintzen du 70,000WD eta SUV ibilgailuentzako 4 pieza baino gehiagorekin. Horrek esan nahi du gaur egun errepidean dauden 95WD ibilgailuen % 4 baino gehiagorentzat piezak erraz eta azkar eskuragarri dituztela. Banakako piezak saltzeaz gain, taldea at Euro4x4parts berreraikitzeko kitak ere sortu eta saltzen ditu (balaztak, transmisioa eta transferentzia, direkzioa, motorra, ardatza, birakaria eta abar).\nThe Euro4x4parts webguneak jatorrizko fabrikatzailearen piezak, OEM/OES piezak edo ordezko piezak eta merkatuko piezak eskatzeko aukera ematen du. Denda nagusia delako euro4x4parts bere webgunea da, hango prezioak lehiakideek baino garestiagoak direla ikusiko duzu, enpresak fabrikatzailearen eta bezero/azken erabiltzailearen arteko bitartekarien kopurua izugarri murriztu duelako. Eta zeren Euro4x4parts stock masiboa dauka, piezak azkar bidal ditzake, jasotako eskaera guztien % 80 berean edo hurrengo egunean bidaltzen direlarik.\nWebgunea eleanitza da (ingelesez, frantsesez eta gaztelaniaz dago) eta taldea helbidean Euro4x4parts Frantsesa, ingelesa, gaztelania, katalana, portugesa, arabiera, alemana, nederlandera, italiera, daniera, suediera, norvegiera, mandarin txinera eta koreera hitz egin ditzaketen taldekideekin ere eleanitza da. Lortu informazio gehiago eta jarri harremanetan https://www.euro4x4partscom /\nBere katalogo masiboaz gain, taldeak bere bezeroak behar dituen pieza arraroak aurkitzeko dena egiteko konpromisoa hartu du. Euro4x4parts produktuak saltzen ez ezik, taldea pozik dago bezeroari arazoak diagnostikatzen, bidaiak prestatzen eta, oro har, arazoei irtenbideak aurkitzen laguntzen. Horrek aholkularitza mekanikoa ematea dakar. Izan ere, konpainiak aldian-aldian merkatura datozen produktu ezberdinei buruzko albisteak eta artikuluak argitaratzen ditu, gai mekanikoei buruzko aholkuak eta informazioa eta 'Mecazine 4×4' 4×4 aldizkari dedikatua ere argitaratzen du eta aldiro 4×4 datozen ekitaldiei buruzko informazioa ere ematen du. , lehiaketak eta antolatutako bidaia-espedizioak.\nEuro4x4parts halaber, harro dago 4×4 bidaiari eta overlanders babesteko programa bat eskaintzeaz. Babestutako bazkideak konfiantza jartzen du Euro4x4parts enpresak hornitutako piezak eta osagarriak erabiliz eta marka sustatzen du bere 4×4an.\nEsekidura pneumatikoen kitak\nGure 4x4en aldakortasunak hainbat helburutarako erabil daitezkeela esan nahi du, pisuaren karga erabileraren arabera alda daiteke. Zenbait kasutan, pisu handiegiak flotagarritasuna eragingo du aurreko ardatzean, ez du behar bezala helduko lurrean atzeko ardatzean egiten den presioagatik.\nArazo hau konpontzeko, zure ibilgailuaren atzeko ardatzerako aire-esekidura-kit bat eskaintzen dizugu, bere egonkortasuna mantentzeko.\nKit bakoitzak bere instalaziorako beharrezkoa den guztia dauka, ez da zulatu edo lan handirik egin beharrik. 2 esekidura-hodi, euskarri, hodi eta balbulak ditu.\nAire malgukien puztu eta puztu eskuz kontrolatzen da zure ibilgailuko bidaiarien konpartimentuan instalatuko den kontrol-kit baten bidez. Konpresore bat, neurgailu bikoitzeko panela, errelea, arnesa, hodiak, konektoreak eta muntatzeko osagarriak ditu.\nZure 4×4-rekin zama astunak garraiatzeko irtenbide sinple eta merkea.\naurrekoKanpaleku baten gainean egosten Petromaxekin\nhurrengoUltra Cool Canoo EV\nCar Camping - Gaur egun, joera globala da


gizabete | Gaurko hitza\nMaite 11:47 pm on 2019/08/18\tPermalink Reply\niz. Gizakiaren tamaina, garaiera edo neurria. Gizabetera heldu. Lau edo bost gizabete gora altxatzen dira. Gizabeteko elurra bazen. (Hiztegi Batua)\ngizabete (-th- L-ain ap. A; Dv).\n1. Medida equivalente a la altura de un hombre. “Gizon baten betea; giza-bete baten, gizon baten luzearen negurria adiarazteko” FIr 160. v. gizonbete. Badira lama batzu, lau edo bortz gizabethe gora altxatzen direnak. Prop 1880b, 174. v. tbn. HU Zez 117. Hogoi urthe eta zenbeit hilabethe ditu iragan gizabethera heltzen. Eskual 3-1-1908 (ap. DRA). Kurpitu au lurrera bedi, ta ondatu bedi nigaz zazpi giza-bete. “Siete estados debajo de tierra”. Or Tormes 111. Bazegoen gizon bat harkaitz erpinean. […]. Gizabetea ez zuen ondo nabari, aurpegia ordea jainko batena zeukan. Mde Pr 119.\n(Con -ko, adnom.). “Lau-sei gizabetheko zuloa da (BN-ciz), gizabeteko otea badago (G-azp), […] gizabeteko elurra bazan (G-azp)” Gte Erd 13.\n2. Humanidad, plenitud humana. Auetan erdiets al izaten duelako norberak bere gizabetearen neurri doia. Gazt MusIx 59. EspaiÃ±iako Pizkundearoan gizabetezko eredurik garaiena bezela. Ib. 63. Ele-jakitun arauz ez-baÃ±a gizabete arauz alboratzen da Bibliara. Ib. 62. Gizona, berriz, gizabetekoa da. MIH 266. Ezagutu nahi genuke, bere gizabete osoan. MEIG VII 69.\nes iz. estatura humana, tamaÃ±o/talla/altura de la persona\nLau edo bost gizabete gora altxatzen dira. (Hiztegi Batua)\ngizabete (Gaurko hitza, Domeinu Publikoa)


Bizkaian 2016ko martxoan hasi eta 2017ko hondarrean bukatu zen greba luzearen antza du Gipuzkoako egoitzetako langileenak. Sektore bereko langileak atera ziren kalera Bizkaian eta gatazka sakon aztertzen hasiz gero ezaugarri berberak agertuko zaizkigu.\nIa langile guztiak emakumeak dira eta emakume izateagatik baldintza prekarioetan ari dira lanean, hasi soldatatik eta neke fisiko eta psikologikoraino. Egoitzetan eta eguneko zentroetan adinekoak zaintzen dituzte, menpekotasun handia duten pertsonak. Gaur arte (eta oraindik ere bai) emakumeen arduratzat jo dira zaintza lanak, eta doan egin dituzte. Poliki-poliki zaintza lanak ordaintzen hasi dira, baina emakumeek jarraitu dute lan horiek egiten. Prestigiorik gabeko lanak dira, ikusezinak, eta gaizki ordainduak.\nGipuzkoako gatazkan %60ko ordezkaritza duen ELA sindikatuak alderaketa-ariketa egin du ondoko helburuarekin: gizarteari ikusaraztea, era praktikoan, gizon eta emakumeen lanpostuen arteko aldeak nolakoak diren. Sindikatuak soldata arrakala erakutsi du, kale garbitzaileen eta egoitzetako langileen sektoreko soldatak alderatuta. Ikasketa maila antzekoa izanda eta lan-ordu kopuru bera eginda, kale garbitzaileek, ia denak gizonak, emakumeak baino 6.000 euro gehiago kobratzen dituzte urtean. Idoia Elustondo ELA sindikatuan Gipuzkoako egoitzetako arduraduna da eta soldata arrakala erakusteko eman digu adibide hau, eta galdera bat proposatu du gogoetarako: “Nire galdera da ea zer den garrantzitsuagoa, kaleak garbitzea ala menpeko diren pertsonak zaintzea”.\n2029an Euskal Autonomia Erkidegoko biztanleriaren ia herenak (596.000 pertsona) 65 urte baino gehiago izango ditu. Mugimendu feministak batez ere azken bi urteotan aldarrikatu du zaintzak gure bizitzen erdigunean egon beharko lukeela eta horretarako gizarte eredua aldatu behar dela. Mugimendu feministari kasu egin ala ez, zaintzak bai ala bai hartuko du garrantzia, besterik ez bada ere populazioa zahartzen ari delako.\nBeste gauza bat da zaintza nola kudeatzen den. Gipuzkoako egoitzen sektorea Bizkaikoaren tankeran kudeatzen da. Foru Aldundiaren ardura da adinekoen zaintza. Erakunde publikoak azpikontratatuta dauka zerbitzuaren %90. Adegi, Matia 2020, Lares eta Garen dira egoitzak kudeatzen ari direnak. Pribatizazioak zer dakarren oso ondo dakite langileek. Aitziber Aranberri usurbildarra Donostiako Villa Sacramento egoitzako langilea eta ELAko ordezkari sindikala da. Ondokoa esan zuen duela gutxi egoitzetako gatazkaz Argiak antolatu zuen hitzaldian: “Hamabi urtetan hiru enpresa ezagutu ditut, saldu egiten gaituzte, eta aldaketa bakoitzean murrizketak datoz. Zerbitzu publikoa eskaintzen dugu, baina enpresa pribatuak ari dira kudeatzen, eta enpresak diru etekina bilatzen du. Gure sentsazioa da Diputazioak ez duela kudeaketaren inongo jarraipenik egiten. Greba egunetan bai, orduan axola zaiena egoiliarren ongizatea da, baina greban ez gaudenean zer? Ez gara iristen, jende gutxi gaude denak ongi artatzeko, eta orduan Foru Aldundiari ez zaio batere axola?”.\nLangileek abandonu sentsazioa dute orokorrean, eta salatu dute gatazka garaian erakunde publikoek betiko leloa errepikatu dutela: enpresak eta langileek konpondu behar dituztela arazoak, Foru Aldundiak ez daukala zerikusirik horretan. Honela labur daitezke gaur egungo zaintza ereduaren itogin nagusiak: etekinak azpikontratatutako enpresentzat dira, Foru Aldundiak bere ardurei ihes egiten die, eta galtzaileak zaintzaileak eta zainduak dira.\nAitziber Aranberri grebalaria: "Greba egunetan bai, Foru Aldundiari egoiliarren ongizatea axola zaio, baina greban ez gaudenean zer? Ez gara iristen, jende gutxi gaude denak ongi artatzeko, eta orduan Foru Aldundiari ez zaio batere axola?”\nBi urteren ondoren korapiloa askatu ezinik\nELA sindikatuak %60ko ordezkaritza du gatazkan eta LABek %20koa. Bakoitza bere aldetik ari da protestak bideratzen. Une honetan, negoziazio mahaian, LAB, UGT eta CCOO daude. ELAk utzia du mahaia, inolako aurrerapausorik ez dagoela argudiatuta. Negoziazio mahaia biltzeko hurrengo data uztailaren 12a da.\nGehiengoa duen sindikatuaren eta Gipuzkoako Foru Aldundiaren arteko harremana azken bi urteetan egon den egoerarik okerrenean dago. Sindikatuak aurrekaririk gabeko erasotzat jo du 2018ko hondarrean gertatutakoa. ELAk 2018ko martxoan iragarri zuen irailean greba hasiko zutela langileek. Ordurako negoziazio mahaitik alde eginda zegoen sindikatua eta dioenez, Foru Aldundiaren oniritzia zeukan mahaiz kanpo patronalekin aurre-akordioa lortzen saiatzeko. ELAk dio Adegirekin eta Matia 2020rekin (patronala bi horiek eta Garen eta Laresek osatzen dute) lortu zuela aurre-akordioa 2018ko abenduan eta horren berri eman ziola Foru Aldundiari. Sindikatuaren esanetan, Diputazioak aurre-akordioan adostutakoa finantzatzeari uko egin zion. Salatu du Diputazioak aurre-akordioa dagoenik ukatu duela, ELAren alde bakarreko proposamena izan dela, alegia. Aurrekaririk gabeko erasoa dela dio Idoia Elustondok: “Gauza bat da esatea ez duzula akordioa finantzatuko, baina guretzat larriena da gezurretan aritzea, esatea ez dugula aurre-akordiorik sinatu. Dokumentua faltsifikatu zuten. ELA gizartearen aurrean gezurtitzat aurkeztu dute. EAJk hordagoa jo digu. Bizkaiko gatazkan sentsazio gazi-gozoa izan zuten eta ez dute nahi Gipuzkoan halako garaipenik izaterik. Maite Peñak [Gizarte Politikako diputatuak] esan zigun hau ez dela Bizkaia II izango”.\n2017an hitzarmena berritzea egokitzen zen eta bi urte igarota ez dago ezer. LAB, CCOO eta UGT negoziazio mahaian daude %40ko ordezkaritzarekin. Hiru sindikatuetan mobilizatzen ari den bakarra LAB da. %60 duen sindikatua, ELA, negoziazio mahaitik kanpo dago. ELAko grebalariek 62 greba egun egin dituzte irailetik hona, azkenekoak apirilaren 26tik maiatzaren 10era. Torlojuak estutze aldera eta gizarteari egoeraren berri emateko asmoz maiatzaren 2tik 10era Gipuzkoa osoan kanpaina egin dute. Eskualdez eskualde, herri garrantzitsuenetan, esku-orriak banatzen ibili dira, emakumeen prekarizazioa eta Foru Aldundiaren jarrera salatzen. 280.000 esku-orri banatu dituzte. Maiatzaren 6an ELAko Hego Euskal Herriko 700 militante elkartu ziren Donostian esku-orriak postontzietan sartzeko eta autoen kristaletan jartzeko.\nGreba garaian langileek %70eko (lan zama gutxiena dagoen uneetan) eta %80ko (lan gehien dagoen orduetan) zerbitzu minimoak pairatu dituzte. Grebaldia hasi zenean %60 eta %70ekoak ziren, baina Foru Aldundiak minimoak igotzea lortu du. Grebarik ez den egunetan larri ibiltzen direla salatu dute langileek, bada greba egunetan egoiliarrak artatzeko arazo are larriagoak bistaratzen dira. Aitziber Aranberri grebalariak ondokoa dio grebarik egiten ez duten egunetako erritmoari buruz: “Lan fisikoa eta psikologikoa oso gogorra da. Obrako langileak bezain nekatuta ateratzen gara. Psikologikoki ere bai, pertsonekin ari gara lanean, bakoitzak bere beharrak ditu eta langile falta badago. Gure esaldi erabiliena da ‘itxaron pixka bat, orain ezin dut’. Ez gara iristen denera. Denbora markatuta dugu zeharo. Orain dena estutzen dute”.\nEgoitzetako langileak Donostiako Bulebarrean protestan. Nagusiaren esklabo direla salatzen ari dira eta ezkerrean dagoen langilea Adegi eta Lares azpikontratak irudikatzen ari da, diruak gainezka egiten diola. Argazkia: ELA.\nEgoiliarren senideak langileak babesten ari dira\nEgoiliarren senideek ondo dakite zeinen larri ibiltzen diren langileak, erabiltzaile denak ondo artatu ezinik. Senide talde batek agerraldia egin zuen maiatzaren 4an Gipuzkoako Gizarte Politikako Sailaren aurrean, haien kezka eta haserrea erakusteko. Senideek salatu dutenez, langileak egoiliarrak egoki artatzeko iritsi ezinda ibiltzen dira eta lan karga gehiegizkoak dituzte. Grebak egoera larriagotu duela adierazi dute. Foru Aldundiari esan diote langileen eta patronalen arteko gatazkaren giltza berak duela, eta salatu dute aurre-akordioak ez duela aurrera egin Diputazioak hala nahi izan ez duelako. Maite Peña diputatuari galdetu diote ea zergatik ez duen finantzatu nahi ELA sindikatuak eta bi patronalek egindako hastapen akordioa. Bestalde, egoiliarrak artatzeko jartzen duten dirua berreskuratzeko bideak aztertzen ari direla iragarri dute. Greban zerbitzuak okerragoak izan badira ere, Foru Aldundiak enpresei betiko kopurua ordaindu izana salatu dute. Senideek, bestalde, greba egunak izanda ere, berdin ordaintzen segitu dute. Langileek greba egin dutelako jasotzen ez duten dirua enpresek poltsikoratzen dute.\nGrebalariek ez dute beti erabiltzaileen babesa izaten, inondik ere, eta EAEko Gizarte Ekimeneko Ikastetxeen gatazka da horren adibide. Gurasoek ez dituzte irakasleak babestu, seme-alaben egoera salatzea izan da gurasoen helburua. Bizkaiko zaharren egoitzetako greba luzean, aldiz, Babestu egoiliarren senideen taldea sortu zuten. Langileen aldarrikapenekin bat egin eta protestetan elkarrekin hartu zuten parte. Zaintza gatazkaren erdigunera ekarri zuten, eta zainduak ondo egoteko zaintzaileak zaindu behar direla aldarrikatu.\nHastapen-akordioa ELAren (ordezkaritzaren %60) eta patronalaren gehiengoaren (Adegi eta Matia 2020) artean adostu zen 2018 bukaeran, negoziazio mahaitik kanpo. Aurre-akordioaren arabera ondokoak dira Gipuzkoako sektore osoari eragingo lioketen hobekuntzak:\n1. Bi esparruetako hitzarmenen sinadura: Gipuzkoako sektore hitzarmena sinatzea batetik eta ELA sindikatuak hainbat egoitzatan lortuak dituen enpresa hitzarmenak mantentzea bestetik.\n2. Hitzarmenak 2017 eta 2020 arteko balioa izatea.\n3. Soldata igoera kontsumoko prezioen indizea gehi %8 izatea, lau urtetan ezartzeko.\n4. Antzinatasunagatik 42 euroko igoera, 2021erako lortzeko.\n5. Igande eta jaiegunetan 45 euroko igoera, 2021erako lortzeko.\n6. Norberaren eginbeharretarako, jardunaldi barruan, hiru egun izatea. 2021erako lortzeko.\n7. 20 minutuko atseden ordaindua, 2020rako.\n8. Sei urteko eszedentzia umeak 10 urte egin arte, eta bost urtekoa langileak menpekoren bat badu bere kargu.\n9. Lanaldi murrizketa umeak 15 urte bete arte.\n10. Lanaldi osoko lanpostuak eta kontratu mugagabeak.\nELAren ustez, aurre-akordioak Gipuzkoako Foru Aldundiaren oniritzia nahikoa zuen gero negoziazio mahaian hitzarmena sinatzeko patronalekin. Foru Aldundiak ez du onartu aurre-akordiorik dagoenik eta patronalak (Adegi eta Matia 2020) adierazi du ez duela hitzarmenik sinatu. ELAk erantzun du esanez izenpetutako agiririk ez, baina patronalaren adostasuna adierazten duen testua badagoela eta horren frogak badituela sindikatuak.\nSINDIKATUEN ORDEZKARITZAK. ELAk %60ko ordezkaritza dauka, LABek %20koa eta CCOO eta UGTk gainerako %20koa. Argazkia: Gorka Rubio / Foku\nNegoziazio mahaian sindikatuen ordezkaritzaren %40\nOrdezkaritzaren %20 LABek dauka eta CCOO eta UGTrekin batera negoziazio mahaian jarraitzeko apustua egin dute, ELAk ez bezala. Ane Sarriegik, LABeko Gipuzkoako egoitzetako arduradunak, dio ez dutela ulertzen eta onartzen ELAren jarrera. Patronalak mahaian eskainitakoa onartzeko prest ez daude (soldatak izoztea proposatu du), baina mahaitik altxatzeak zentzurik ez duela dio Sarriegik. ELAk eta patronalaren zati batek (Adegi eta Matia 2020) mahaitik kanpo negoziatzen jarraitu izana salatu du sindikatuak. Gertaera hori da egoitzetako borroka ELArekin batera ez egitearen arrazoietako bat, eta bestea, edukizkoa da. LABek Gipuzkoako sektore hitzarmena lehenesten du, eta ELAk egoitzetan lortuak dituen hitzarmen zehatzak ez ditu jokoan jarri nahi. Aldarrikapen zehatzetara joz, LABek ratioak igotzea lehenesten du; langile gehiagorekin haien osasuna zainduko litzatekeela eta egoiliarrak hobeto artatuak liratekeela azpimarratu du Ane Sarriegik. Gatazkaren ardura nagusia Gipuzkoako Foru Aldundiak duela dio Sarriegik , “zerbitzua publikoa delako, finantzazioa publikoa delako, eta sektorea esku pribatuetan dute utzia. Gatazka konpondu behar du Foru Aldundiak”.\nKanal hauetan artxibatua: Gipuzkoako zahar egoitzetako gatazka | Prekarietatea | Emakume langileen eskubideak


Gari Uranga (ZAE traineruko prestatzaile eta arraunlaria): «Itxaropentsu gaude denboraldi berrirako; ausartak izan behar dugu» | El Diario Vasco\nZarautzGari Uranga (ZAE traineruko prestatzaile eta arraunlaria): «Itxaropentsu gaude denboraldi berrirako; ausartak izan behar dugu»\nGari Uranga, ZAE traineruko entrenatzaile eta arraunlaria. / ETXEBERRIA\nGari Uranga dugu, bigarren urtez, ZAE traineruko entrenatzaile eta arraunlaria; itxaropentsu agertzen da gaur hasten den Ligarako\nAsteburu honetan hasten du Zarautz Babyauto traineruak denboraldi berria. Pasai Donibanen izango dira ARC1 Ligako lehen bi estropadak, gaur eta bihar eguerdian. Zarauztarrak denboraldi txukun bat egiteko itxaropentsu daude. Aurre denboraldi ona egin dute, baina gaurtik aurrera ikusi behar ... Gari Uranga izango dute bigarren urtez entrenatzaile eta arraunlari. Berarekin egon gara eta oinak lurrean, baina helburua ohorezko tandan ibiltzea dela adierazten du.\n-Gari, joan den urtetik denboraldi honetara arraunlari aldetik aldaketa handirik ez duzue. Seinale ona, ezta?\n-Egia esan, joan den urteko blokea mantentzen dugu. Bi arraunlari berri etorri zaizkigu Igor Gurutxarri eta Angel Mari Urcelay, lehen ere gurekin ibilitakoak. Hauekin batera, joan den urtean nahiz eta jubenilak izan udan gurekin jardun zuten hiru gazte ditugu: Alain Gurrutxaga, Manex Otaegi eta Gorka Zubeldia, aurten seniorrak dira eta neguko lana gurekin egin dute, haseratik gurekin izan dira.\n-Zenbat arraunlari dituzu denboraldirako?\n-Guztira 18, baina bat, Iosu Olabarria, lesionatu egin zaigu, eta baja izango da. Pena guretzat. Arraunlari gehienak etxekoak, propioak.\n-Aurten iaz baino estropada pare bat gehiago izango dituzue; nahikoak dituzu 17 arraunlari denboraldi osorako?\n-Bai, nik uste baietz. Lesioek errespetatzen bagaituzte behintzat.\n-Aurredenboraldiko estropadetan maila polita erakutsi duzue.\n-Neguan ondo entrenatu dugu eta egin ditugun estropadetan poliki ibili gara, azkenengoa joan den igandean Lekeition. Dena den, asteburu honetatik aurrera ikusi behar zein maila ematen dugun.\n-Itxaropentsu gaur zabaltzen duzuen denboraldi berrirako?\n-Bai, hala gaude guztiok. Joan den denboraldian 5. amaitu genuen liga, hasiera batean uste baino hobetoxeoago eta gure ilusioa beste urrats bat ematea litzateke, ahal dela ohorezko tandan ibiltzea. Jakina oso zaila izango dela, baina mutilei hori esan diet. Gero ikusi behar, baina ausartak izan behar dugu.\n-Talde oso gaztea duzu?\n-Bai, 18-20 urteko mordoa daude, eta beteranoenak Gaizka Garmendia, Aitor Jauregi 'Naxi' eta ni. Aurreko denboraldiarekin alderatuz, gazteek urtebete gehiago dute eta fisikoki egiten ari dira eta tenika ere mejoratzen.\n-Talde arina zarete?\n-Bai, indar aldetik sobere handirik ez dugu; indar gehiago duten traineruak izango dira gehienak, baina fisikoarekin batera teknika ere landu behar izaten da eta horretan egiten dugu ahalegin berezia.\n-ARC1 Liga interesgarria aurreikusten da, kategoria polita arraunean egiteko. Zein iruditzen zaizkizu aurrean ibiliko diren traineruak?\n-Berdintasuna izango dela nagusi iruditzen zait. Deustok indartu du trainerua, Plentziako Arkotek ere. Gero San Juan, Pedreña, Zumaia, Getaria, Camargo, gu ere hor egotea espero det... Ez zait iruditzen diferentzia gehiegirik egongo denik. Ea asmatzen dugun eta aurrean ibiltzeko gai garen.\n-Joan den urtetik, traineru barruan aldaketarik somatuko dugu?\n-Arraunketa aldetik, estilo berdinarekin jarraituko dugu; blokea egina dago; nik ere bigarren urtea dut entrenatzaile bezala eta arraunlariek errezago barneratzen dituzte esandakoak.\n-Entrenamendu aldetik, nola joan da neguko lana?\n-Ondo; joan den urtean okerrago joan zen. Aurten negua suabeagoa izan da, gehiago disfrutatu dugu.\n-Zuk ibilbidea Zarautzen hasi ondoren, Hondarribian ibili zara urte askotan. Orbañanosekin ikasitakoak baliokoak izango zaizkizu zure posturako?\n-Hondarribian oso gustora egon nintzen. Mikel Orbañanosekin asko ikasi nuen, fuera de serie bat da, baina aurretik Zarautzen ere maisu handiak izan ditut: 'Mendi', Quique Lopez ... Entrenatzaile bakoitzak bere estiloa daukagula iruditzen zait, ez gara bata besteari begira egoten. Dituzun arraunlarien arabera, arraunketararo modua jarri behar.\n-Amaitzeko, instalazio aldetik, kexarik ez, ezta?\n-Egia esan, ez. Ubegungo pabiloia 2008 urtean Udalak erosi zuenetik, askoz hobeto gaude; neguko lanerako fosoa ere badugu; beraz, alde horretatik ondo gaude.


Musika garaikideari buruzko mintegiak egingo dira Bilbon / Bost hautagairen izenak aurkeztu dira Baiona Hiria-Eusko Ikaskuntza sariendako - Euskonews\nMusika garaikideari buruzko mintegiak egingo dira Bilbon / Bost hautagairen izenak aurkeztu dira Baiona Hiria-Eusko Ikaskuntza sariendako\nEI ren berriak Musika garaikideari buruzko mintegiak egingo dira Bilbon / Bilbao acogerá los seminarios sobre música contemporánea ( ) Bost hautagairen izenak aurkeztu dira Baiona Hiria Eusko Ikaskuntza sariendako / Cinq candidats se sont présentés pour le prix de la culture basque décerné par la Ville de Bayonne et Eusko Ikaskuntza. ( ) Musika garaikideari buruzko mintegiak egingo dira Bilbon Euskal Herriko Musikagileen Elkartearekin, Institut Francais ekin eta Bilboko arte erakundeekin elkarlanean, Eusko Ikaskuntzak musika garaikideari buruzko mintegiak antolatu ditu. Helburua, gaur egungo konposizio alorrean dauden arazoak aztertzea da. Mintegiak bi izango dira. Lehena, azaroaren 12tik 14ra bitartean, eta bigarrena, azaroaren 26tik 28ra. Agustin Gonzalez Acilu izango da lehendabizikoa zuzenduko duena, eta Luis de Pablo bigarrenarekin arduratuko da. Bost hautagairen izenak aurkeztu dira Baiona Hiria Eusko Ikaskuntza sariendako Baiona Hiriak eta Eusko Ikaskuntzak emango dituzten bi sariak abenduaren lehen hamabostaldian banatuko direla eta, dagoeneko bukatu da sari horietarako hautagaien izenak aurkezteko epea. Lehenengo sariak, hogei mila liberakoak, unibertsitateko tesi bat egiten ari dena edo ikerketa lan bat eskuartean duena saritzea du helburutzat. Bigarrenak, berriz, euskal kultura edo zientziaren alde lan egin duena sarituko du. Azken hau ohorezkoa izango da, eta saridunak bi mila liberako oroitzapena jasoko du. Bost dira sari hauetarako aurkeztutako izenak: Clement Urrutybehety, "La Basse Navarre, héritière du royaume de Navarre" liburuaren egilea eta "Association des amis de Saint Jacques des Pyrénées Atlantiques" elkartearen sortzailea; Manex Goyhenetche, "Historie generale du Pays Basque" liburuaren egilea; Jean Baptiste Coyos, "Le parler basque souletin des Arbailles. Une approche de I`ergativité" ren egilea; Philippe Fabas, "Recherches sur I' historie religieuse contemporaine du diocèse de Bayonne" ren egilea, eta Alexandre de La Cerda, "Radio AdourNavarre" ren sortzailea. Lehendabiziko urtea izango da sari hauek banatzen direla. Euskonews & Media 53.zbk (1999 / 11 / 5 12) Eusko Ikaskuntzaren Web Orria\nEusko Ikaskuntza presentará sus masters interactivos y proyectos de digitalización en Argentina y Chile / Hogeita bost lagunek hasi dute Jakitez ikastaroa Nafarroako Unibertsitate Publikoan / Dokumentazio zentroen plangintza, antolaketa eta gestioari buruzko ikastaroa\nUrriaren 26an hitzaldia emango du Paulo Freire, pedagogo ezagunaren alargunak Donostian / Nueve profesores, reunidos por Euskonews& Media, debatieron sobre el Estatuto de Gernika / Eduardo Txillida recibió emocionado el premio Eusko Ikaskuntza-Caja Laboral\nI Jornada Euskonews con motivo del 20º aniversario del Estatuto de Gernika / Barandiaran Fundazioak erabaki berri du bekak nortzueri eman / Irakurgai berriak Eusko Ikaskuntzaren liburutegi birtualean\nEn el 2000, Jornadas de Molinos y Energias Renovables en Euskal Herria / Hurrengo ostiralean emango zaio Txillida eskulturgileari Eusko Ikaskuntza-Euskadiko Kutxa saria / Urriaren 29an egingo da Jakitez ikastaroaren inaugurazio ekitaldia\nZegamako ondarearen inbentarioa egingo du Juan Manuel Gonzalezek / Convocatoria de una beca para organizar un centro de documentación en Legazpi / Ehun urte beranduago ere arrakastaz egin ziren Aramaioko Lore-Jokoak


Terasic Technologies Banatzailea | Terasic Technologies Osagai Elektronikoen Banatzailea - Blueschip-store .com\nHasiera > fabrikatzaileak > Terasic Technologies\n- Terasic errendimendu handiko hardware eta software irtenbide liderra da ASIC prototipo, multimedia eta irudi prozesatzeko merkatuetarako. Terasic-ek FPGA sistema oso optimizatuak sortzen ditu, punta-puntako produktuak garatzen dituztenak.\nMultimedia eta irudi prozesatzeko aplikazioak dituzten FPGA sistema konplexuak garatzen dituzten esperientzia sendoarekin, Terasic-ek hardware eta software soluzio integratuak eskaintzen ditu bezeroak denbora-merkaturatzeko proiektu oldarkorra lortzeko.\n30-00399 CABLE 2COND 20AWG WHITE 5M $6.426/pcs Kontsulta\nP0091 EVAL BOARD FOR PSOC THERMAL MGMT Kontsulta\nMMM-3068-DSL MOD SDRAM DDR4 16GB 260SODIMM $225/pcs Kontsulta\nCLT CAMERA LINK TX DAUGHTER BOARD $299/pcs Kontsulta\nFXX-3037-TOP MG996R SERVO $12.5/pcs Kontsulta\n30-00455 CBL 3CON 28AWG SHLD GRY 1M BIO $2.554/pcs Kontsulta\n30-00337 CBL 1COND 18AWG SHLD CLR 305M $268.312/pcs Kontsulta\nP0082 DE0-NANO EVAL BOARD $86.25/pcs Kontsulta\nP0139 DE5-NET_QDRII 450 - STRATIX V $7700/pcs Kontsulta\nP0013 PCI-X DEV BOARD Kontsulta\nP0504 TIMING AND UART BOARD $175/pcs Kontsulta\nB0710 POWER SUPPLY 12VDC US Kontsulta\nP0052 XTS-HSMC CARD $181.25/pcs Kontsulta\nP0171 HMI TOUCHSCREEN 7.0" COLOR Kontsulta\nFXX-3040-ACE BATTERY FOR TERASIC SPIDER $50/pcs Kontsulta\nP0494 MULTI-TOUCH LCD MODULE & ASSEMBL $360/pcs Kontsulta\nK0134 CYCLONE V E VIDEO DEV SYSTEM $1081.25/pcs Kontsulta\nP0059 DE2-115 EVAL BOARD $595/pcs Kontsulta\n30-00658 CBL 2CON 26AWG SHLD GRY 305M BIO $423.892/pcs Kontsulta\nK0161 VEEK-MT2S KIT W/ DE10-STANDARD $660/pcs Kontsulta\nP0492 PCIE X4 CBL ADAPTER PCA GEN 3 $150/pcs Kontsulta\nK0009 DIGITAL CAMERA DEV PLATFORM Kontsulta\n30-00003 CABLE 2COND 24AWG BLACK 5M $6.678/pcs Kontsulta\n30-00357 CABLE 2COND 22AWG WHITE 5M $6.678/pcs Kontsulta\nP0690 FOR DE1/CSK/DE2 $1.25/pcs Kontsulta\nMMM-3050-KNS MEMORY CARD MICROSD 16GB $16.25/pcs Kontsulta\nP0017 DVI-HSMC CARD $219/pcs Kontsulta\nP0083 HDMI RECEIVER DAUGHTER CARD $215/pcs Kontsulta\nP0033 BOARD ADAPTER HSMC TO GPIO $55/pcs Kontsulta\nP0061 INK DE2-115 +ICB EVAL KIT $795/pcs Kontsulta\n30-00654 CBL 2CON 28AWG SHLD WHT 305M BIO $424.339/pcs Kontsulta\nK0033 KIT DEV A2GX-125 ARRIA II GX125 Kontsulta\nFBK-3044-00 PCA3 HALF-HEIGHT PCIE BRACKET $5/pcs Kontsulta\nMMM-3043-DSL DDR3-4GB Kontsulta\nP0192 BOARD DEV DE0-CV COMMERCIAL $150/pcs Kontsulta\nP0162 DEV BOARD INTEL ATOM N2600 $712.5/pcs Kontsulta\nK0015 CYCLONE III VIDEO DEV SYS W/DVI $1400/pcs Kontsulta\nP0153 DE5-NET_QDRII 550 - STRATIX V $8799.99/pcs Kontsulta\nP0185 HMI TOUCHSCREEN 2.4" COLOR $39/pcs Kontsulta\nCLR CAMERA LINK RX DAUGHTER BOARD $299/pcs Kontsulta\n30-00495 CBL 3CON 28AWG SHLD BLK 1M BIO $2.554/pcs Kontsulta\nP0302 USB BLASTER CABLE $50/pcs Kontsulta\nMIM-3146-DSL DDR3-1066 1GB 204PIN SODIMM Kontsulta\nK0136 CYCLONE V SX SOC Kontsulta\nP0158 HMI TOUCHSCREEN 7.0" COLOR Kontsulta\n30-00561 CBL TPU STRAND 1C SHLD 20AWG BLK $354.412/pcs Kontsulta\nP0308 BOARD ADAPTER HMSC TO GPIO Kontsulta\nP0489 ALTERA ARRIA 10 GX FPGA10AX115N2 $5520/pcs Kontsulta\n30-00655 CBL 2CON 28AWG SHLD GRY 305M BIO $424.339/pcs Kontsulta\nFCB-3051-UAS PCIE X4 GENERATION 2 CABLE $60.5/pcs Kontsulta\nGuztira 206 elementu


Martin Cabinet Inc Vanities Regarding Oak Medicine Cabinet Plan | Staceyalickman.com solid oak medicine cabinet. natural oak medicine cabinet. 48 inch oak medicine cabinet.\nHome » Furniture » oak medicine cabinet pertaining to Comfy » Martin Cabinet Inc Vanities Regarding Oak Medicine Cabinet Plan\nRelated Tags: #solid oak medicine cabinet #natural oak medicine cabinet #48 inch oak medicine cabinet #cherry oak medicine cabinet #glacier bay oak medicine cabinet #amish oak medicine cabinet #mission oak medicine cabinet #update oak medicine cabinet #zenith oak medicine cabinet #oak medicine cabinet recessed #recessed medicine cabinet oak frame #custom oak medicine cabinet #oak medicine cabinets surface mount #oak raised panel medicine cabinet #dark oak medicine cabinet #grey oak medicine cabinet #oak medicine cabinet without mirror #24 inch oak medicine cabinet #american classics oak medicine cabinet #java oak medicine cabinet #oak medicine cabinet with mirror #restoration hardware weathered oak medicine cabinet #oak corner medicine cabinet #oak medicine cabinet with mirror and lights #oak medicine cabinet with lights #oval oak medicine cabinet #oak medicine cabinet with towel bar #old oak medicine cabinet #oak medicine cabinet canada #oak particle board surface mount medicine cabinet


Glefaran enpresak sortutako arazoen aurrean kezkatuta agertu da EH Bildu eta irtenbide bat eskatu die instituzioei\nUrtarrilaren 25erako deitutako manifestazioan parte hartuko dutela adierazi dute EH Bilduko ordezkariek\n| 2020-01-17 13:52:00\nIdoia Perezek eta Aitor Llanok, Gueñes eta Zallako EH Bilduko zinegotziak hurrenez hurren, Glefaran enpresak sortutako arazoekin kezkatuta agertu dira eta instituzioei irtenbide bat eskatu diote.\n“Osasun publiko eta ingurugiro arazo baten aurrean gaude, baina baita ere eskualde osoari eragiten dion eredu arazo baten aurrean”, adierazi du Perezek eta gaineratu du urtarrilaren 25erako deitutako manifestazioan parte hartuko dutela.\n“Lehentasunezkoa da Enkarterriri irtenbideak ematea”, azpimarratu du EH Bilduko zinegotziak eta dei bat egin die instituzioei “inplikatutako agente guztiek enpresaren aktibitateren birmoldaketerako bideragarria den plana martxan jartzeko existitzen diren lanpostuak mantenduz eta berriak sortuko direla bermatuz”. Horretaz gain, eskualdea berpizteko plan erreal bat abian jartzea eskatu dute.\nUrteetan eskualdeak jasandako eta egungo egoera salatu dute zinegotzi biek, eskualdean emandako deslokalizazioak, langabezi-tasa altua eta instituzioen utzikeria azpimarratuz.\nEkimenak Batzar Nagusietan\nBeste alde batetik, Raul Mendez EH Bilduko batzarkideak aipatu du Ainara Basurko Ekonomi Sustapen Diputatu andrearen batzorderatzea eskatu dela 2018-2019 Enkarterriko Plan Pizgarriaren ebaluazio txostenaren emaitzen berri emateko.\nEH Bilduk Bizkaian hiru diputatuen neurri “mugatuei” aurre egiteko talka-plan bat aurkeztu du\nArrankudiaga-Zolloko eta Arakaldoko hondakin uren gatazkari irtenbidea emateko konponbideak bermatzeko eskatu die EH Bilduk erakundeei


NOAIN - ARDANATZ MENDI ATERALDIAREN ARGAZKIAK | Conoce Uharte Ezagutu\nby grupomonte · Published 2018/09/30 · Updated 2018/09/30\nDagoeneko hemen Noain – Ardanatz egin genituen argazkiak:\nDatorren irteera: 7-10-2018, Le Lurien, 2.826 m.\nIrteera: 6-10-2018, 18:00etan San Juan plazatik.\nIzen emateak kiroldegian, urriaren 4a, osteguna, arte\nUHARTEKO MENDI TALDEA. Irteera Arangoiti mendira otsailaren 22an.\nby grupomonte · Published 2015/02/19\nNext story IRTEERA: “NAFARROA OINEZ 2018, ALTSASU” BIZI\nPrevious story UHARTEKO MENDI TALDEA. Irteera Le Lurien mendira urriaren 7an.


Pintxo potea eta euskara, Euspot lehiaketaren hirugarren edizioan - Debagoiena - Goiena.eus\nPintxo potea eta euskara, Euspot lehiaketaren hirugarren edizioan\nGoiatz Arana 2014-01-29 16:32\nEuspot lehiaketaren hirugarren edizioa izango da aurtengoa.\nLehiaketaren helburua da euskarazko sormena bultzatzeaz gain, euskararen erabilera arlo guztietara hedatzea. 2014ko edizioaren gaia ‘Pintxo potea eta euskara’ izango da; egubakoitzean izango da aurkezpena. Aurtengo edizioarekin lortu nahi da spot lehiaketa kontsolidatzea eta euskararen panoraman erreferentziazkoa bilakatzea.\nAretxabaletako Udala, Mondragon Unibertsitatea, Kontseilua eta Arteman Komunikazioa Koop. Elkartea dira lehiaketaren sustatzaile nagusiak.\nEuspot lehiaketa bi helbururekin sortu zen 2012an: hutsune bat betetzeko ikus-entzunezkoen eta euskararen sorkuntzaren arloan, eta euskararen erabilera bultzatzeko esparru guztietara. Hain justu ere, lehiaketan parte hartuko duten spot horiek herritarren arteko ahozko harremanetan euskararen erabilera bultzatu beharko dute.\nArrakasta "dotorea" iaz\n2013ko lehiaketak arrakasta "dotorea" izan zuen. Guztira 22 lan aurkeztu ziren, Euskal Herriko toki ezberdinetatik, eta irabazlea La Piel antzerki taldeko Markos Goikolea iruñearra izan zen. Iaz, lehenengo edizioarekin alderatuta, "kalitateak gora egin zuen eta parte-hartzea nabarmen hazi zen".\nEuspoten aldeko apustua\nAretxabaletako Udalak Euspoten aldeko apustua egin du aurten ere, eta euskara bizitzako alor guztietara hedatzeko egiten ari diren lana goraipatu du. Gainera, antolatzaile batzordetik nabarmendu dute aurten ere 16 urtetik gorakoek aukera izango dutela lehiaketan parte hartzeko, eta horretarako harremanak sustatu dira zenbait ikastola eta eskolarekin.\nMaiatzaren 15ean egingo den sari banaketa ekitaldia zuzenean grabatuko da eta Goiena telebistan ikusi ahal izango da.\nEra berean, Kontseilua ere antolatzaileen batzordera sartu da eta maiatzaren 12tik 16ra arteko astean komunikazioaren gaineko hitzaldi sorta bat egingo da Aretxabaletan. Besteak beste, XXI. mendeko komunikazio arloko euskal profesionala izango da hizpide hitzaldietan.\nSpoten lehiaketak izaera irekia du eta Euskal Herrian parte-hartzea sustatu gura du, beti ere Debagoienean oinarri sendoak jarrita. Horretarako, Mondragon Unibertsitateak bere ikasketa curriculumean sartu du spoten gaineko ikasgaia eta Arizmendi ikastolako zein Kurtzebarri eskolako DBHko ikasleek lehiaketan parte hartu ahal izango dute.\nUnibertsitatearentzat lehiaketa bera eta ikasleen parte-hartzea epe luzerako inbertsioa dira; inbertsioa, hizkuntzaren erabilerari dagokionez ere, "euskarazko sormena bultzatzen delako eta etorkizuneko profesionalek euskaraz lan egiteko ohiturak barneratzen laguntzen duelako".\nEpaimahaia komunikazio arloko profesionalek, Arteman Komunikazioa enpresako ordezkariek, Loramendi Euskara Elkarteko kideek, Mondragon Unibertsitateko irakasleek eta Aretxabaletako Udaleko ordezkariek osatuko dute. Lanak maiatzaren 9a baino lehen aurkeztu beharko dira www.euspot.eu webgunean eta sari banaketa ekitaldia maiatzaren 15ean egingo da, Aretxabaletako Arkupe kultur etxeko Zaraia aretoan. Guztira Euspot lehiaketak aurten ere 2.250 euro banatuko ditu saritan.\nMUko ikasleen spotik onena: 500 euro.\nGazteen saria (18 urte beherakoak): 250 euro.


Non daude emakume entrenatzaileak?\nAinhoa Azurmendi Echegaray @AinhoaAtxur\nEta zuk, txikitxo, honetan [kirol zehatz batean] jokatzen duzu?”. Horixe galdetu zion irakasleak nazioarteko emakume jokalari bati, gizonez betetako entrenatzaileen formakuntza-saioan. Esaldiaren paternalismoaz mintza ninteke, edo maila hartako kirolari hori bere esparruan ere ezezaguna izateko hamaika arrazoiez. Baina ez; oraingoan, eremu maskulinoetan emakumeek jasaten dituzten egoera ezerosoek eragiten dituzten ondorioak ekarri nahi ditut gogora. Maskulino hitza aipatzean, genero kulturaz zein egituraz ari naiz: hain zuzen, tradizioz gizonezkoei esleitutako estereotipoen baitan eraikitzen diren gizonez osatutako espazioez. Oztopoak oztopo, emakumeak ari dira gutxinaka norbere gustuko kirolak praktikatzen. Baina zer gertatzen da kirolariena ez den beste estamentuekin? Hau da, ezagutza teknikoa, erabakiak hartzeko segurtasuna, eta kirolariak zuzentzeko gaitasuna eskatzen duten rolekin? Non daude emakume entrenatzaileak?\n"Oztopoak oztopo, emakumeak ari dira gutxinaka norbere gustuko kirolak praktikatzen. Baina zer gertatzen da kirolariena ez den beste estamentuekin?"\nMunduan zehar zein gurean egin diren ikerketek, agerian utzi dute emakumeak kirol arloko teknikariak ez izateko funtsezko arrazoiak, besteak beste, egitura maskulinoetan jarduteko estiloak, gizonen arteko sare informalak, emakumeen gaitasunak etengabe zalantzan jartzeko aztura eta bakardadea direla. Horrez gain, emakume entrenatzaileen eredurik ia ez izateak, etorkizunari begira haien burua entrenatzaile lanetan irudikatzea eragozten du. Horrek guztiak, sarritan, norbere baliabideak nahikoak ez ote diren pentsatzera eramaten ditu emakumeak.\nEta horren aurrean, kirol arloko erakundeak zer? Orain arte bezala jarraitu dezakete, teknikarientzat antolatzen diren formakuntza guztietan batik bat gizonezkoak jarriz irakasle edo aditu; hizkuntza erabat maskulinoa erabiliz; edukietan kontuan ez hartuz emakume kirolarien ezaugarri, behar eta interesak; materialetan estereotipoak errepikatuz; eta emakumeei talde nagusiak entrenatzeko aukera ematea ekidinez. Nahikoa ez balitz, entrenatzaile izateko erabakia hartzen duten emakumeei iruzkin sexistak egin eta inguru matxista horietatik aldentzera gonbidatu? Ala benetan gaiari seriotasunez heldu eta emakume entrenatzaile gehiago egoteko estrategiak abian jartzeko prest daude? Ez da denbora kontua, kirol arloko tradiziozko maskulinotasuna iraultzeko prestutasuna baizik.\nHauxe da, zalantzarik gabe, datozen urteetan kirol arloan berdintasun ikuspegitik edukiko dugun erronka handienetako bat.\nKanal hauetan artxibatua: Iritzia | Kirola | Sexismoa\nAinhoa Azurmendi Echegaray


Bime Live eta Bime Pro, Bilbon - bizkaie.biz\nBizkaie! 2021-10-25 13:31 Musikea\nHitzorduak urriaren 27tik 30era izango dira.\nBime Pro topaketa profesionala (munduko bazter guztietako 3.000 profesional baino gehiago etortea espero da, 60 komunikabide baino gehiagok egingo dabe jarraipena eta helburuak dira sektoreko dinamikak aztertu, barrikuntzak aurkeztu eta datorrenari aurre egitea) Euskalduna Jauregian izango da urriaren 27tik 29ra eta Bime Live, barriz, Bilbao Arenan, zuzeneko musikaz gainezka datorren jaialdia, Estrella Galicia programazinoaren barruan, 40 kontzertu doban eskainiko dituana, 29an eta 30ean. Programa guztia bertatik bertara eta online jarraitu ahal izango da, bideo-kanalen eta podcasten bitartez. Bilboko Udalaren babesari esker datoz hitzorduak.\nTeknologia, musika-gainbegiratzea, finantziazinoa, marketina eta komunikazinoa, argitaratzeagaz eta legeakaz lotutako alderdiak, industriaren azken jokerak, sektorearen orainaldia eta etorkizuna izango dira eztabaidagai hiru jardunaldiotan, Bilboko Euskalduna Jauregian. Programa profesionalean, danetara, 68 berbaldi, 12 masterclass eta 13 tailer atondu ditue eta 17 herrialdetako 200 hizlari baino gehiago batuko dira.\nArtistei jagokenez, garrantzitsuenak honako honeek dira: Raphael, Shirley Manson, Mala Rodriguez, Bomba Estéreo eta John Acquaviva; horreek guztiek beren karrera osoko eskarmentua konpartiduko dabe. Egitarauari jagokonez, J. Balvinen manager diran Fabio Acosta eta Iván Alarcón, RLM enpresako CEO den Rosa Lagarrigue, espainiar sustatzaile mitikoa dan Gay Mercader eta Ed Sheeran musikariaren agentea dan Jon Ollier. Azken barrikuntzak aitatzearren, Fernando Velázquez konpositore espainiarra alkarrizketatuko dau Live Nation-eko Joe Perez Orivek edo Rosalía eta Nathy Peluso handien tour managerrak, Ricardo Boffik, tailer bat eskainiko dau nazioarteko bira bat zelan atondu azaltzeko.\nAEDEM alkarteak atonduta, Euskalduna Jauregian I. Musika Edizinoaren biltzarra be izango da, baita inoiz ez bezelako nazinoarteko topaketa bat be, lehen aldiz Bime Proren barruan: Music Equality Foruma. Gainera, Acción Cultural Española alkartearen babesari esker, musika-feria iberoamerikarren topaketearen hirugarren edizinoa be izango da: Atlantic Music Conferences Symposium (AMCS), izan be, kontinenteak konektetako herrialde iberoamerikarretan egiten diran 14 ferietako ordezkariak etorriko dira Bilbora.\n300 jaialdi baino gehiago batuko dira Bime Fest ekitaldian, artisten kontratazinoaren orainaldia eta etorkizuna aztertzeko. Sektoreagaz lotutako prestakuntzea jaso eta sektore horretan lan egin nahi dabenen gunea Bime Campus izango da eta ekintzaile eta inbertitzaileak, ostera, Bime Start Up Village eremuan batuko dira. Ekitaldien sektoreko barrikuntzak landuko dira Bime Tech ekitaldian; eta era guztietako konponbide teknikoak ezagutzeko aukerea izango dabe networking-ean parte hartzen daben bisitari, erakusketari eta host-ek, guztiontzako negozio-aukerak sortuz.\nUrtetik urtera gero eta konpromiso sendoagoa dago Garapen Jasangarrirako Helburuen 2030 Agendeagaz eta konpromiso horren adierazgarri da ingurumenari, genero-bardintasunari eta konsumoaren arloko erantzukizunari emoten jakon garrantzia. Ekitaldian akreditautako personek edizio honetan parte hartuko daben hiru erakunderi (Kataluniako Hardcore Hits Cancer, Euskal Herriko DalecandELA eta Kolonbiako Llorona Records) laguntzeko aukerea izango dabe, dohaintza bat eginez.\nAurten, Bimeren amaierako ekitaldia inoizko bereziena izango da: Bogotá uriak hartuko dau lekukoa, Europaren eta Amerikaren arteko zubilanak egiten dituan ekitaldiaren egoitza barria izango baita; beraz, urtean bigarren hitzordu bat be izango da, Kolonbian. Ekitaldi horretan izango dira ZETAK (Euskadi) eta BOMBA ESTÉREO (Kolonbia).\nLehen bi egunetan, programaren gaueko kontzertuei esker nazinoarteko azken musika-jokerak ezagutu ahal izango ditugu Bilboko aretoetan, urte eta erdiz zarratuta egon ondoren. Askotariko soinuak, rock-etik trap-era, eta pop-etik erritmo latinoetara: 9 herrialdetako talde eta artista barriek 40 kontzertu baino gehiago eskainiko ditue.\nMusikaz gan, aurtengo programazinoan bestelako jarduera bereziak be izango dira: Mala Rodríguez raperoak “Cómo ser Mala” liburua aurkeztuko dau Bilboko eraikin adierazgarrienetako batean, hau da, Bidebarrietako Liburutegian.\nUdagoieneko musika-jaialdi garrantzitsuenaren hitzordua urriaren 29an eta 30ean izango da, Miribillako Bilbao Arenan. Lehenengo egunean Bad Gyal artistearen reggaeton kutsuko dancehalla izango da protagonista; horrezaz gan, Trueno argentinarrak be joko dabe lehen egun honetan, jentearen upealako erantzuna izan dauen Atrevido lehenengo albuma aurkezteko; Maikel Delacallek perreoa ekarriko deusku jantza-pistara, bereizgarri dauen reggaeton, r&b eta rap estiloen nahasketeagaz; eta Frente Cumbiero taldeari jagoko azken kontzertua egitea, ikutu latino nabarmeneko taldeari.\nBigarren egunean, barriz, Natos y Waor bikote raperoa; Iruñeko lagun talde zirikatzaileena Chill Mafia; Ana Tijoux; eta raparen eta poesiaren arteko fusinoa, Laura Sam eta Juan Escribanoren eskutik.


Aitor Arotzena - Komunitatea - Erran.eus\n2018 ira 07 Mendialdea\nEuskal selekzioaren faltan, aritu direnak etxekotzeko ohitura ez dugu galdu aurtengo Munduko futbol txapelketan. Txapeldun suertatu den Frantzian aritu da Antton Griezman, Donostiako Errealean hazi...\n2018 uzt 28 Mendialdea\nUztailaren 1etik aitzinera, dendetako plastikozko poltsak 5 zentimo ordaindu behar direla eta kexu agertu dira batzuk. Hain zaila al da etxetik kapazoa edo arraindendako tuperra eramanda erosketak ...\nEsaera zaharrak, uda berria\n2018 uzt 07 Mendialdea\nMaiatzaren 40a ongi bete ondotik hasiak gara sayoak, jertseak, zirak, aterkiak eta neguko galtzerdiak kendu eta armairu txokoan herdoildutako galtza-motz, pirata eta sandaliak aireratzen eta kaduka...\n2018 eka 30 Mendialdea\n-Nahi baduzu nirekin jostatu nire baloiarekin egin beharko duzu, dio Pepitok. -Pitxatuta dago, baina bale!, erantzun dio Aitorrek. -Pepito, gehiago gara eta zuk ez duzu patioan agintzen orain, gu...\nHamaika ikusteko jaioak gara\n2018 eka 17 Mendialdea\nBeltran anderea aztoratuta oihuka ari da Goizuetako plaza hutsean: 'Nafarroako Gobernuak euskara inposatu nahi digu!'. Isiltasunak oihartzun egin dio. 'Euskaldunek inbadituko gaituzte!', handiagoa ...\nAutodefentsa ala ez erasotzea\n2018 mai 26 Mendialdea\nDefentsarik onena atakea dela diote kirol adituek. Eskualdean han eta hemen sortu dituzten emakumeek autodefentsa ikastaroak, autobabes tailerrak... Ikusitakoak ikusita nahitaezkoa dirudi horrelako...\nOKtik A2era… Konforme?\n2018 mai 05 Mendialdea\nEstatu Batuetako soldaduek hildakorik ez zutela izan adierazteko erabiltzen hasi zen OK (zero kills) alde batera utzi eta A2 erabiltzeko kanpaina abiatu da sareetan. Pilotan kintzeka kontatzen hasi...\n2018 api 21 Mendialdea\nEdozein herritako karrikak garbitzeko duela 30 urte ateratako EGA tituluaren eta oraindik lehenago eskuratutako Eskola Graduatuaren fotokopiak aurkeztu ditut. Baina, kasualitatea, joan den hilabete...\n2018 api 10 Mendialdea\nBelateko errepide zaharrean goiti joan naiz igande goizean, bakar-bakarrik. Udaberri (?) hasiera honetan hutsik dago errepidea, txirrindulariren bat, txori kantuak, zaldi-behorrak… Begiak it...\n2018 mar 23 Mendialdea\nErgela izan behar da pentsatzeko munduaren erdia geldituta mundua ez dela geldituko. Hori bagenekien. Baina ikasi dugu ez dela aski laguntzea, bidelagun izan behar dugula; ez dela nahiko elkartasun...\nBegia masaila trukean\n2018 ots 15 Mendialdea\nEzkerreko belarri ondoan deabrua, eskuinekoan aingerutxoa. ‘Begia begiaren truk’ dio batek mendeku eske masailak gorriturik. ‘Bertze masaila jartzeko’ eskatzen du bertzeak, ...\nOinak eta zangoak\nBi izarrek elkar agurtu dute Anoeta futbol-zelaiaren erdian. Batek, bere oinekin dantzan jartzen du mundua. Arerioek eta ikusleek zertarako gai den jakin arren, beti topatzen du zirri...


HAU DENA ALDATU NAHI NUKE: noviembre 2011\nPublicado por Luxko en 1:15\nEZ DUT EZER ULERTZEN!!!!!\nTarta batzuk botatzeagatik 6 eta 9 urte bitarteko zigor eskaera.\nBarcina andereak dio min eman ziotela frantsez nata gogorra delako¿?..\n6 eta 9 urte bitarteko espetxe zigorreko eskaera !!!!!\nTarta bat botatzeagatik!!!!!!!!!!!!!, sinestezina!!!!!\nKutxa automatiko bat erretzeagatik , kale borroka dela esaten badute, 16 urtetako espetxe zigorra\nNagore Laffagete-ren hiltzailearentzako 12 urteko espetxe zigorra!!!!!!\nEz dut ezer ulertzen!!!!!!!!\nBueno, bai, non ,zeinek edo zergaitik, egiten duen legehaustea espainiar juztiziak bere arau bereziak ezartzen ditu!!!!\nPublicado por Luxko en 21:40\nBanuen gogoa Xabier Montoia haundia aipatzeko, musikari bikaina eta nere ustez bere garaiari aurreratua, honen adibide M-ak taldea, talde bikaina baina bere garaian ez zen hainbeste entzun, taldeak kalitate haundia izan arren... musikariaz aparte idazle eta poeta bikaina dugu\nHona hemen wikipedian aurkitutakoak\nHertzainak izan zen Xabier Montoiaren lehen rock taldea. 70eko hamarkadaren amaieran Londres bisitatu zuen, eta hango punk mugimenduaren eztanda ikusi eta gero, Gasteizera bueltatu eta Hertzainak taldearen lehen harria ipini zuen, Josu Zabalarekin batera. Taldeko abeslaria izateko, euskara ikasi zuen, Euskal Herriko talde batek benetan punk izateko euskaraz abestu behar zuela uste baitzuen. Hala, Hertzainak taldean hiru urte eman zituen Montoiak -garai hartan Gamma goitizenez deitzen zioten-, 1982. urte arte, taldetik kanpo geratu zen arte. Gasteizko taldearekin diskorik grabatu ez bazuen ere, haren ahotsa entzun daiteke entsegu lokaleko grabazio pirata batzuetan, eta Iker Treviñok zuzendutako Salda badago dokumentalean ere agertzen da, zuzeneko emanaldi batean. Hertzainak taldetik kanpo geratu zen arren, 1983an beste talde batekin agertu zen Montoia: M-ak. Musikalki garapen handia izan zuen M-ak taldeak; esperimentazioan, elektronikan eta musika beltz sustraidunean oinarritu zituen hasierako pausoak, eta, denboraren poderioz, taldekide aldaketak zirela medio, rock girora hurbildu zen. M-ak taldearen hitz gehienak -garratzak, umoretsuak eta kritikoak- Montoiak sortu zituen, eta musika, berriz, Kaki Arkarazok.\nRock Radikal vasco deritzon garaian sorturiko taldea izan arren, mugimendutik kanpo kokatu zuten euren burua hasieratik, eta oso kritiko izan ziren fenomeno harekin: «Niretzat rock erradikala zaharra zen sortu zenean ere, eta ez zen batere erradikala, ez zen ia-ia rocka ere, bakarrik zen vasco, eta ez euskalduna», adierazi du behin baino gehiagotan. Hamar urteko musika ibilbidean, iraupen luzeko bost disko grabatu zituen M-ak taldeak:\nMMMM (IZ, 1984),\nEmaeak eta Harrak (Nuevos Medios, 1986),\nZuloa (IZ, 1987),\nBarkatu ama (IZ, 1989) eta Gor (IZ, 1990).\nTaldeak bidea eten eta gero, bakarkako ibilbideari ekin zion Montoiak. Hasieran, bakarlari gisa azaltzen zen taula gainean, askotan Javi Pez(Parafünk) musikari donostiarra alboan zuela. Baina bakarkako lehen diskoa grabatzeko M-ak taldeko kide ohiez inguratu zen: Fernan Leiza (bateria), Mikel Irazoki (baxua) eta Kaki Arkarazo (gitarra). "Beti Oporretan" hartu zuen izena diskoak (Esan Ozenki, 1995), eta berau zuzenean aurkezteko, berriz elkartu ziren M-ak taldeko azkenengo kideak.\nZuzeneko hainbat talde era landu izan ditu geroztik, oinarrizko rock hirukotik sei laguneko bandaraino (bi bateria jotzaile barne). Diskoetan ere askotariko soinuak jorratu ditu. "Hemen" (Esan Ozenki, 1997) bere diskorik gitarreroena kaleratuostean, soinua biluziz joan da hurrengoetan: "Lagunak, adiskideak eta beste hainbat etsai (Esan Ozenki, 1999) eta Ni ez naiz Xabier Montoia (Metak, 2002). Beste disko bat grabatuta dauka aspaldi, baina ez du oraindik argia ikusi.\nPop esparrutik aparte, zinemarako musika egin du Montoiak (Dordoka uhartea film laburrerako), eta musika elektronikoko sorkuntza ere jorratu du, Koipe izena erabilita. Horren arrastoa aurki daiteke zenbait disko bildumatan: Ikastola berria eraik dezagun Zuberoan (Esan Ozenki, 1997), MER (Amanita, 2000), Oztopoen gainetik... Bonberenea (Bonberenea Ekintza, 2000)... Disko jartzaile ere jardundakoa da Montoia urte askoan, DJ Zülle izenpean. Ugariak izan dira taberna zulo, gaztetxe eta txosnetan eskaini dituen musika saioak.\nBeste musikari batzuekin lankidetza ugari egindakoa da Gasteizko abeslaria. Besteak beste, Mikel Laboa (haren omenez egindako Txerokee diskoaren bultzatzaile nagusia izan zen), Tapia eta Letruria Band, Kortatu, Negu Gorriak eta Pettiren diskoetan abestu izan du. Halaber, Estepa Urkiaga Lauaxeta poetaren omenezko Ehungarrenean hamaika diskoan (Gaztelupeko Hotsak, 2005) parte hartu zuen, Liparra olerkiari ahotsa eta doinua jarrita. Era berean, Xabier Montoiaren zenbait letra eta itzulpen beste musika talde batzuek erabili dituzte kantuak egiteko, Zarama, Bap!!, Petti eta Inoren Ero ni, kasu.\nHemen bideo batzuk. M-ak taldearekin eta bakarka.\nGogoratzeko eta gozatzeko!!!!\nPublicado por Luxko en 20:01\nIÑAKI ETXEZARRAGA -ETXE\nIñaki Etxezarraga, Etxe. Abeslari bikaina, hemen uzten dizkizuet bideo batzuk ezagutu dezazuen. Hadi egon tipo honekin, gauz haundiak egiteko gai dela esango nuke, musika munduan ahalegia. Gainera pertsonalki ezagutzen ez dudan harren tipo oso jatorra dela esango nuke.\nHemen Anje Duhalde haundiarekin.\nAupa Etxe Jarraitu horrela!!!!!!!\nETA URAK GIZAKIA MENDERATU ZUEN!!!!!\nUholdeak Zizurkilen 2011-11-06.\nPublicado por Luxko en 22:56\nEtiquetas: Naturaren Indarra\nURA,EURIA, TXIKIZIOA...UHOLDEAK EUSKAL HERRIAN.\nOstiral arratsaldean euria hasi zuen eta oraindik ez du gelditu, haste bukaera honetan Euskal Herri osoan euri jasa ederra bota du,eta horren ondorioz uholde larriak izan ditugu, Andoain, Billabona, Tolosa, Hernani, Martutene... eta beste hainbat herritan gertatutakoa, Gipuzkoan, Bizkaian, baita ere Nafarroan. Honen adibide atzo Andoainen ateratako argazki batzuk:\nPublicado por Luxko en 16:30\nTHE SENTINEL-JUDAS-SU TA GAR-AUPA TXISME!!!!!\nIkusten det ez didazula erantzun, baina berdin da, zuretzat zu gaztetxoa zinenean gehien gogoko zenuen taldearen kanta bikain bat The Sentinel, Judas Priest taldea ospetsuaren kanta, dembora luzea iragana egonda ere, abeslari bikaina izaten jarraitzen du Rob Halford-ek, atzo esan zenuen bezala ez da yogurin bat, aurten 60 urte bete ditu, eta oraindik sasoiean dagoela frogatu zigun BEC aretoan egon ginen guztioi aurtengo uztailaren 31 an, bideo batzuk eskeintzen dizkizut, talde honen iragana eta oraingoa ikus dezazun, tamalez aurten utzi dute musika mundua, hori esan dute behintat (ikusi beharko) gustatuko litzaioke Di´anno jaunari honen sasoia izatea (53 urte dauzka).\nBeste gauz bat, kanta hau bikaina zen, bikaina da eta bikaina izaten jarraituko du, abestiak ez dira sekula arazoak, ondo eginez gero behintzat.\nJudas Priest 1985 URTEAN\nJudas Priest, AURTEN (2011-08-08), guk uztailaren 31an ikusi genituen.\nEta Opari bezala etxeko talde bikain bat, SU TA GAR.\nZuretzat Txisme,ea heavy griña pixka bat berreskuratzen duzun !!!!!!!!!!!\nPublicado por Luxko en 19:23\nEtiquetas: HEAVY PIXKA BAT\nEzagutzen nauenak badaki Heavy-a gustoko dudala, Iron Maiden taldea neretzat musika mota honetan den talderik onena dela, eta bere bi lehenengo diskak "Iron Maiden" eta "Killers" eztanda hutsa direla, primerakoak, diska hauetan Paul Di`Anno zuen abeslaria, askorentzat Iron Maiden-en abeslari Punkia,.\nTxisme, nik oso gustoko NUEN abeslari hau baina gaurko egunean gehiegizkoa iruditzen zait orain dela hogieta hamar urteko diskak aurkeztea, oraindik, Iron Maiden taldeko abeslari gisa aurkeztea.\nIron Maiden taldea utzi eta gero proiektu gehiagotan saiatu zen, bakarka, Gogmagog, Killers eta Battlezone taldeetan saiatu zen, Iron Maiden taldean hiru diska grabatu zituen(Iron Maiden, Killers eta Sounhouse Tapes) beste bere proiektuetan 19 diska, niri Gogmagog (1985) taldearekin ateratako diska asko gustatu zitzaidan, hiru kantaz osaturiko diska labur bikain bat, baina handik aurrera neretzat ez du ezer itxurazkorik egin, horren froga gisa bihar eskainiko duen kontzertuaren kartela "Killers", diskaren marrazkia erabili behar izan du, bere izena Iron Maiden taldeko izkiekin idatzi behar izan du eta gainera Iron Maiden taldearen lehenengo abeslaria dela jarri behar izan du talde honen\nlehenengo bi diskak eskeiniko dituela adieraziz, begira bestela bi irudiei ,baina hori nire ustez normala da, gaurko egunean Paul Di´anno ezagutzeko Iron Maiden taldearen aspaldiko jarraitzaileak bakarrik ezagutzen dute, bestalde Iron Maiden taldea edonork ezagutzen du eta denborak erakutsi du talde izugarria dela, gogoratzen ahal duzu ia umeak giñanetik geneukan "pikea" Txisme? Judas Priest, Scorpions, Accept eta Iron Maiden taldeekin, denborak arrazoia eman dit, haundiena Iron Maiden taldea izan dugu.\nBaina goazen Paul DiAnno_rekin jarraitzea, gaurko egunean ez dut inongo intentziorik tipo hau ikusteko, nire ustez aspaldi eman zituen eman beharrekoak eta egin dezakeen gauz bakarra egiten ari da, Iron Maiden talde haundiaren izena erabiltzea, hemen uzten dizkizut bideo batzuk Txisme, desiratzen nago zure eritzia jasotzeko.\nGezurra badirudi ere abeslari berdina da eta ez diot itxuragatik bakarrik.\nHemen beste froga, Killers abestia, abesti bikaina.\nHemen Gogmagog taldearekin ateratako hiru abestiak (1985) neretzat Paul Diánno-k egin duen azken gauz dexentea, handik haurrera Zero Patatero!!!!\nSarrera hau Ez doakio oso ongi blog honi baina "Andoaingo Jubilatuetatik" erronka bota didate eta erantzun behar nuen.\nPublicado por Luxko en 18:22


ikasbil.eus: Fiche de modèle d'examen: Egurra S.A.\nGervasio Egurraren ondorengoen artean liskarrak sortuko dira, familia-enpresan nor gailenduko den erabakitzeko garaian desadostasunak egongo dira-eta. Gorabehera horien guztien lekuko izango da Nieves andrea, Gervasioren alargun eta familiaren matriarka, iragana ahaztu gabe egungo egoerara egokitzen saiatuko dena.\nLiburuaren atal bat hemen duzu irakurgai.\nGervasio Egurra aitak ondo lotuta utzi zuen dena. Baziren hogei urte lurperatu zutela, baina hura bizi zeneko filosofia berari jarraitzen zion enpresak; haren itzala luzea zen, oraindik.\nAdministrazio Kontseiluan, korridoreetan, bulegoetan, biltegietan. Inola ere ez zuen onartuko inork ahanztea dirutza hura berak egin zuela, baserritar batek, baserritarren seme batek, eta berari esker egin zezaketela seme-alabek eta bilobek jende arruntak baino bizimodu askoz ere oparoagoa, are beste familia dirudun batzuena baino oparoagoa.